APSTIPRINĀTS:

SIA “Jūrmalas siltums” 2019. gada 29.jūlija Iepirkuma komisijas sēdē (protokols Nr.1)

IEPIRKUMA PROCEDŪRAS

Nolikums

“Konstrukciju un tehnoloģisko iekārtu demontāža Slokas ielā 47A, Jūrmalā**” ID Nr. JSKD2019/1**

Pasūtītājs: SIA “Jūrmalas siltums”

JŪRMALĀ, 2019

1. **VISPĀRĪGA INFORMĀCIJA**

Nolikuma lietotie termini un saīsinājumi:

Iepirkums - atbilstoši Iepirkumu uzraudzības biroja „Iepirkumu vadlīnijām Sabiedrisko pakalpojumu sniedzējiem”[[1]](#footnote-1) (turpmāk sauktas “Vadlīnijas”) organizēta iepirkuma procedūra Darbu līguma slēgšanas tiesību piešķiršanai.

Nolikums - Iepirkuma procedūras norises kārtības dokuments;

Pasūtītājs - Sabiedrisko pakalpojumu sniedzējs: SIA „Jūrmalas siltums”;

Ieinteresētais piegādātājs - Piegādātājs, kas saņēmis Iepirkuma procedūras dokumentus; Pretendents - Ieinteresētais piegādātājs, kas iesniedzis piedāvājumu dalībai iepirkuma procedūrā; Piedāvājums - Pretendenta sagatavotā dokumentācija, kas ir iesniegta Pasūtītājam;

Piegādātājs - fiziska persona, juridiska persona, personālsabiedrība vai personu apvienība, kas attiecīgi piedāvā tirgū veikt Darbus, piegādāt preces vai sniegt pakalpojumus;

Būvuzņēmējs - Pretendents, kuram ir piešķirtas Uzņēmuma līguma slēgšanas tiesības.

SPSIL - Sabiedrisko pakalpojumu sniedzēju iepirkumu likums[[2]](#footnote-2).

1. **Informācija par iepirkumu**
   1. Iepirkuma nosaukums:
   2. “Konstrukciju un tehnoloģisko iekārtu demontāža Slokas ielā 47A, Jūrmalā”
   3. Iepirkuma identifikācijas numurs: ID Nr. JSKD2019/1
2. Informācija par Pasūtītāju:
   1. Pasūtītājs: SIA „Jūrmala siltums”
   2. Reģ. Nr.42803008058
   3. Adrese: Slokas ielā 47A, Jūrmalā.
   4. Iepirkumu organizē un veic Pasūtītāja izveidota iepirkuma komisija (turpmāk - komisija).
   5. Kontaktpersonas: Projekta vadītājs – Raimonds Gulbis, e-pasts: raimonds.gulbis@jurmalassiltums.lv tālr. +371 29109952.
3. **Iepirkuma priekšmeta apraksts**
   1. Iepirkuma priekšmets: Katlu mājas Slokas ielā 47A, Jūrmalā (turpmāk - objekts) tehnoloģisko iekārtu demontāžas, būvgružu pārstrādāšanas, aizvešanas un utilizācijas, un telpu sakopšanas darbi (turpmāk - darbi).
   2. Darbi veicami saskaņā ar Tehnisko specifikāciju, Būvuzņēmēja izstrādātu, ar Pasūtītāju saskaņotu, Demontāžas darbu veikšanas projektu, ievērojot Latvijas Republikas būvnormatīvu un standartu prasības un normatīvos dokumentus, kas reglamentē darba aizsardzības prasības darbos ar azbestu.
   3. Ieinteresētajam piegādātājam pirms piedāvājuma iesniegšanas tiek nodrošināta iespēja veikt objekta apsekošanu, par laiku iepriekš vienojoties ar Nolikuma 2.5. punktā norādīto kontaktpersonu.
4. **Līguma izpildes vieta un termiņi**
   1. Darbu veikšanas vieta: katlu māja Slokas ielā 47A, Jūrmalā.
   2. Līguma izpildes termiņš:

Līguma izpildes termiņš līdz galīgai Darbu pabeigšanai un Pieņemšanas - nodošanas akta parakstīšanai ir ne ilgāks par 2 (diviem) mēnešiem no līguma noslēgšanas dienas.

Ieinteresētajam piegādātājam, sagatavojot Piedāvājumu, jāņem vērā šajā punktā minētās prasības. Pasūtītājs norāda, ka ir iespējams termiņa pagarinājums, ja tas ir iestājies no pusēm neatkarīgu apstākļu iestāšanās dēļ, kā arī, ja pastāv pamatota nepieciešamība pēc tehnoloģiskā pārtraukuma - šādā gadījumā termiņš, pusēm savstarpēji vienojoties, var tikt pagarināts samērīgi attiecīgajiem apstākļiem.

1. **Piedāvājuma iesniegšanas vieta, laiks un kārtība**
   1. Piedāvājums jāiesniedz Pasūtītājam darba dienās no plkst. 08:00 līdz 17:00, bet ne vēlāk kā līdz 2019.gada 3.septembra, plkst. 11:00, Slokas ielā 47A, Jūrmalā, LV-2015 personīgi, ar kurjeru vai atsūtot pa pastu.
   2. Nosūtot Piedāvājumu pa pastu, Ieinteresētais piegādātājs uzņemas atbildību par Piedāvājuma saņemšanu Nolikuma 5.1.punktā norādītajā vietā un termiņā.
   3. Piedāvājumi, kas tiks iesniegti personīgi vai ar kurjeru pēc Piedāvājumu iesniegšanas noteiktā termiņa beigām, netiks pieņemti, bet nodoti atpakaļ Ieinteresētajam piegādātājam.
   4. Piedāvājumi, kas tiks saņemti pa pastu pēc Piedāvājumu iesniegšanas noteiktā termiņa beigām, neatvērti tiks nosūtīti atpakaļ Ieinteresētajiem piegādātājiem, norādot saņemšanas datumu un laiku.
   5. Saņemtie Piedāvājumi tiek reģistrēti to iesniegšanas secībā. Pretendentu reģistrā tiek norādīts Pretendenta nosaukums, tā juridiskā un pasta adrese, persona, kas Piedāvājumu iesniedza, un Piedāvājuma iesniegšanas datums un laiks. Komisija nodrošina, lai līdz Piedāvājumu atvēršanai Pretendentu saraksts netiktu izpausts.
2. **Piedāvājuma derīguma termiņš**
   1. Pretendenta iesniegtajam Piedāvājumam jābūt derīgam, tas ir saistošam Pretendentam, līdz iepirkuma līguma noslēgšanas dienai, bet ne mazāk kā 90 (deviņdesmit) dienas no Nolikuma
3. punktā norādītā, Piedāvājumu iesniegšanas termiņa.
   1. Ja objektīvu iemeslu dēļ Pasūtītājs nevar noslēgt iepirkuma līgumu Piedāvājuma derīguma termiņā, Pasūtītājs var rakstiski lūgt Pretendentus pagarināt sava Piedāvājuma derīguma termiņu.
   2. Ja Pretendents piekrīt pagarināt sava Piedāvājuma derīguma termiņu, 5 (piecu) darba dienu laikā Pretendents to rakstiski paziņo Pasūtītājam, kā arī iesniedz Pasūtītājam rakstisku apliecinājumu par Piedāvājuma termiņa pagarināšanu līdz pagarinātā Piedāvājuma derīguma termiņa beigām.
4. **Pretendents**
   1. Ja Piedāvājumu iesniedz personu grupa (piegādātāju apvienība), iesniedzamo dokumentu paketei ir jāpievieno sadarbības līgums, vai dalībnieku paraksta tiesīgo personu (pilnvarotās personas (pievienojot pilnvaru)) parakstīts apliecinājums, kurā jābūt norādītam dalībniekam, kas pārstāvēs personu grupu (piegādātāju apvienību) Iepirkuma procedūrā un dalībnieku vārdā parakstīs pieteikuma dokumentus, kā arī līguma izpildē veicamo darbu veids un dalībnieku atbildības sadalījums, gadījumā, ja ar personu grupu (piegādātāju apvienību) tiks noslēgts līgums. Sadarbības līgumā obligāti ir jābūt fiksētam, kādas personas ir apvienojušās personu grupā (piegādātāju apvienībā), apliecinājumam, ka gadījumā, ja personu grupa (piegādātāju apvienība) tiks noteikta par Iepirkuma uzvarētāju, piegādātāju apvienība LR normatīvajos aktos noteiktā kārtībā sabiedrību ar atbildības sadalījumu atbilstoši sadarbības līgumā vai apliecinājumā norādītajam.
   2. Ja Piedāvājumu iesniedz personu grupa (piegādātāju apvienība), personu grupas (piegādātāju apvienības) finanšu apgrozījums ir visu personu grupas (piegādātāju apvienības) dalībnieku kopējais finanšu apgrozījums.
5. **Saziņa, papildus informācijas pieprasīšana un sniegšana**
   1. Saziņa starp Pasūtītāju un Ieinteresētajiem piegādātājiem/Pretendentiem Iepirkuma ietvaros notiek pa pastu vai faksu, vai e-pastu (pievienojot skenētu dokumentu).
   2. Saziņas dokumentā ir jāietver Iepirkuma nosaukumu un identifikācijas numurs.
   3. Jautājumi par Nolikumu un Iepirkumu iesniedzami rakstiskā veidā nosūtot pa pastu uz Pasūtītāja juridisko adresi Slokas ielā 47A, Jūrmalā, LV-2015, vai e-pastu: [andris.rudzitis@jurmalassiltums.lv](mailto:andris.rudzitis@jurmalassiltums.lv) un [info@jurmalassiltums.lv](mailto:%20info@jurmalassiltums.lv)
   4. Pasūtītājs saziņas dokumentu nosūta pa pastu, e-pastu (pievienojot skenētu dokumentu) vai faksu uz Ieinteresētā piegādātāja/Pretendenta norādīto pasta adresi vai e-pasta adresi, vai faksa numuru.
   5. Pasūtītājs Ieinteresētajiem piegādātājiem/Pretendentiem nodrošina brīvu un tiešu elektronisku piekļuvi visiem Iepirkuma dokumentiem un visiem papildus nepieciešamajiem dokumentiem Pasūtītāja mājaslapā www.jurmalassiltums.lv sadaļā ’’Iepirkumi” http://jurmalassiltums.lv/iepirkumi/no Iepirkuma izsludināšanas brīža.
   6. Papildu informācija par Nolikumā iekļautajām prasībām, uz Ieinteresēto piegādātāju savlaicīgi saņemtiem jautājumiem (iesniegti ne vēlāk kā 10 (desmit) dienas pirms Piedāvājumu iesniegšanas termiņa beigām), tiks sniegta piecu darba dienu laikā, bet ne vēlāk kā sešas dienas pirms Piedāvājumu iesniegšanas termiņa beigām.
   7. Ieinteresētā piegādātāja pieprasītā papildu informācija vienlaikus ar informācijas nosūtīšanu (elektroniski un/vai pa faksu, un/vai pa pastu) Ieinteresētajam piegādātājam, kas uzdevis jautājumu, tiks ievietota Pasūtītāja mājaslapas sadaļā ’’Iepirkumi”, nenorādot jautājuma uzdevēju. Pēc papildu informācijas ievietošanas Pasūtītāja mājaslapā, tiek uzskatīts, ka Ieinteresētie piegādātāji papildus informāciju ir saņēmuši.
   8. Ieinteresētajam piegādātājiem/Pretendentiem ir pienākums sekot informācijai, kas saistībā ar šī Iepirkuma norisi tiek publicēta Pasūtītāja mājaslapā: http://jurmalassiltums.lv/iepirkumi/
6. **Prasības piedāvājuma noformējumam un iesniegšanai**
7. Pretendents ir tiesīgs iesniegt tikai vienu Piedāvājuma variantu par visu Iepirkuma apjomu.
8. Piedāvājumam pilnībā jāatbilst Nolikumā, Tehniskajā specifikācijā un pielikumos noteiktajām noformējuma prasībām.
9. Ieinteresētais piegādātājs sagatavo vienu Piedāvājuma dokumentu oriģinālu ar atzīmi “ORIĢINĀLS” un vienu kopiju ar atzīmi “KOPIJA”, katrs savā iesējumā, kā arī Piedāvājums jāiesniedz elektroniskā formā. Uz katra iesējuma pirmās lapas jābūt norādei „ORIĢINĀLS” vai „KOPIJA”.
10. Piedāvājums ir jāiesniedz vienā aizlīmētā iepakojumā. Piedāvājuma iepakojuma līmējuma vietai jābūt apstiprinātai ar Ieinteresētā piegādātāju paraksttiesīgās vai pilnvarotās personas parakstu un zīmoga nospiedumu.
11. Uz iepakojuma jānorāda šāda informācija:

Pasūtītāja nosaukums un\_juridiskā adrese:

***SIA „Jūrmala siltums”, Slokas ielā 47A, Jūrmalā, LV-2015.***

Pretendenta nosaukums un juridiskā adrese:

*Atzīme: Piedāvājums Iepirkuma procedūrā* ***“Konstrukciju un tehnoloģisko iekārtu demontāža Slokas ielā 47A, Jūrmalā”,*** *identifikācijas Nr.:*  ***JSKD2019/1****.*

Norāde: „Neatvērt pirms piedāvājuma iesniegšanas termiņa beigām”.

1. Uz Piedāvājuma titullapas jābūt šādām norādēm:

* Piedāvājums Iepirkuma procedūrā: ***“Konstrukciju un tehnoloģisko iekārtu demontāža Slokas ielā 47A, Jūrmalā”*** (ID Nr. JSKD2019/1).
* Pretendenta nosaukums, reģistrācijas numurs, adrese, tālruņa un faksa numurs.

1. Aiz titullapas jābūt piedāvājuma satura rādītājam, aiz kura seko visi pārējie piedāvājumā iekļautie dokumenti.
2. Ieinteresētais piegādātājs sedz visas izmaksas, kas saistītas ar Piedāvājuma sagatavošanu un iesniegšanu Pasūtītājam.
3. Piedāvājums jāiesniedz drukātā veidā, bez labojumiem un dzēsumiem.
4. Ja Ieinteresētais piegādātājs dokumentus iesniedz svešvalodā, dokumentu tulkojumus jānoformē atbilstoši Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”.
5. Piedāvājuma dokumenti jāsagatavo un jānoformē saskaņā ar 2018.gada 4. septembra Ministru kabineta noteikumiem Nr.558 “Dokumentu izstrādāšanas un noformēšanas kārtība” un Nolikuma prasībām.
6. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp oriģinālu un kopiju, noteicošais būs oriģināls. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
7. Katram Piedāvājuma eksemplāram (gan oriģinālam, gan kopijai) jābūt:
   1. caurauklotam tā, lai nebūtu, iespējams nomainīt lapas;
   2. uz pēdējās lapas aizmugures caurauklošanai izmantotās aukla jānostiprina ar uzlīmi. Uz uzlīmes jābūt norādītam lapu skaitam, Pretendenta zīmoga nospiedumam, Pretendenta pārstāvja amata nosaukumam, parakstam un tā atšifrējumam (iniciālis un uzvārds) un zīmoga nospiedumam;
   3. ar secīgi numurētām lapām;
   4. ar pievienotu satura rādītāju.
8. Ieinteresētais piegādātājs pirms Piedāvājuma iesniegšanas termiņa beigām var grozīt vai atsaukt iesniegto Piedāvājumu.
9. Visi Piedāvājuma pielikumi ir tā neatņemamas sastāvdaļas.
10. Piedāvājumu paraksta Ieinteresētā piegādātāja paraksta tiesīgā persona vai pilnvarotā persona (pievienojot pilnvaru vai tās kopiju).
11. Visai piedāvājumā sniegtai informācijai ir jābūt patiesai. Ja iepirkuma komisijai rodas šaubas par piedāvājumā sniegtās informācijas patiesību vai dokumenta kopijas autentiskumu, tai ir tiesības pieprasīt, lai Pretendents apstiprina informācijas patiesību, un/vai uzrāda apstiprinoša dokumenta oriģinālu vai iesniedz apliecinātu dokumenta kopiju.
12. **PRETENDENTA IZSLĒGŠANAS NOTEIKUMI, PRASĪBAS PRETENDENTAM, PRETENDENTA IESNIEDZAMIE DOKUMENTI**
13. Pasūtītājs, atbilstoši SPSIL 48.panta pirmās daļas 2.un 3.punktam, neizskata Pretendenta piedāvājumu un izslēdz Pretendentu no turpmākās dalības Iepirkuma izvērtēšanā procesa šādos gadījumos:
    1. ir konstatēts, ka Pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro.* Attiecībā uz Latvijā reģistrētiem un pastāvīgi dzīvojošiem kandidātiem vai pretendentiem sabiedrisko pakalpojumu sniedzējs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
    2. ir pasludināts Pretendenta maksātnespējas process, apturēta Pretendenta saimnieciskā darbība vai Pretendents tiek likvidēts;
    3. uz personālsabiedrības biedru (ja Pretendents ir personālsabiedrība) ir attiecināmi SPSIL 48. panta pirmās daļas 2. vai 3.punktā minētie nosacījumi;
    4. uz Pretendenta norādīto apakšbūvuzņēmēju, kura veicamo Darbu vērtība ir 10 procenti no kopējās Darbu līguma vērtības, vai lielāka, ir attiecināmi SPSIL 48. panta pirmās daļas 2. vai 3. punktā minētie nosacījumi;
    5. uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ir attiecināmi SPSIL 48.panta pirmās daļas 2. vai 3.punktā minētie nosacījumi.
14. Pretendenta kvalifikācijas prasības
    1. Pretendents, tā apakšbūvuzņēmējs normatīvajos aktos noteiktajā kārtībā un gadījumos ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām;
    2. Pretendents, tā apakšbūvuzņēmējs normatīvajos aktos noteiktajā kārtībā un gadījumos ir reģistrēts Latvijas Republikas Būvkomersantu reģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām[[3]](#footnote-3);
    3. Pretendenta gada[[4]](#footnote-4) vidējais finanšu apgrozījums (bez PVN) būvniecībā pēdējo triju gadu laikā (2016., 2017., 2018. g.) nav bijis mazāks nekā 400 000.00 (četrsimts tūkstoši) EUR.
    4. Pretendentiem, kas dibināti vēlāk, jābūt prasībai atbilstošam finanšu apgrozījumam par nostrādāto periodu.
    5. Pretendenta likviditātes koeficients uz 2018.gada 31.decembri (apgrozāmie līdzekļi/īstermiņa saistības) ir ne mazāks, kā 1 (viens). Ja pretendents ir piegādātāju apvienība vai personālsabiedrība, tad šī prasība attiecas uz katru apvienības vai personālsabiedrības dalībnieku vai uz to dalībnieku, uz kura saimnieciskajām un finansiālajām iespējām pretendents balstās un kurš būs finansiāli atbildīgs par iepirkuma līguma izpildi.
    6. Pretendentam[[5]](#footnote-5) pēdējo 3 gadu laikā (2016., 2017. un 2018.gadā) jābūt Iepirkuma priekšmetam atbilstošai Darbu veikšanas pieredzei ne mazāk kā 3 (trīs) objektos, kur kopā objektos demontētas un utilizācijai pārvietotas katlu tehnoloģiskās iekārtas ar kopējo siltuma jaudu vismaz 40MW, bet viena iekārta ar vismaz 30MW jaudu, un ir veikta azbestu saturošu daļu demontāža no iekārtām, ievērojot specifiskās prasības azbesta demontāžai. Pretendentiem, kas dibināti vēlāk, jābūt augstāk minētajām prasībām atbilstošai pieredzei par nostrādāto periodu.
    7. Pretendentam jābūt atļaujai par atkritumu apsaimniekošanu vai līgumam ar uzņēmumu (vai vienošanās), kam ir tiesības ar to nodarboties.
    8. Pretendentam jānodrošina sekojošu speciālistu piesaiste ar Nolikuma prasībām atbilstošu kvalifikāciju:
       1. Atbildīgais Darbu vadītājs, ar spēkā esošu sertifikātu (ar spēkā esošu būvprakses sertifikātu apkures un ventilācijas sistēmu būvdarbu vadīšanā), kuram pēdējo 5 (piecu) gadu laikā (2014., 2015., 2016. 2017. un 2018.g.), ir atbilstoša profesionālā pieredze, līdzīgu pēc rakstura un apjoma, Darbu vadīšanā ne mazāk kā vienā objektā, kur demontētas un utilizācijai pārvietotas tehnoloģiskās iekārtas un ir veikta azbestu saturošu daļu demontāža no iekārtām, ievērojot specifiskās prasības azbesta demontāžai.
       2. Darba aizsardzības koordinators, kuram ir normatīvajos aktos paredzētā atbilstošā izglītība, saskaņā ar kuru tam ir tiesības veikt darba aizsardzības koordinatora pienākumus un kurš pēdējo 5 (piecu) gadu laikā (2014., 2015., 2016., 2017. un 2018. g.) ir veicis darba aizsardzības koordinatora pienākumus vismaz vienā objektā, kuros tika veikti līdzīga rakstura demontāžas darbi.
    9. Pretendents var balstīties uz citu personu iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Lai apliecinātu atbilstību Nolikuma [27.3.](#bookmark19)punktā izvirzītajai prasībai attiecībā uz nepieciešamo finanšu apgrozījumu, Pretendents atbilstību iepriekš minētajām prasībām var apliecināt pats vai arī kopā ar citu tirgus dalībnieku, piemēram, apvienojoties personu apvienībā, kura kopumā būs atbildīga par līguma izpildi, vai iesniedzot citus līdzvērtīgus pierādījumus (piemēram, apņemšanos uz līguma izpildes brīdi izveidot apvienību, kas būs solidāri atbildīga par līguma izpildi).
15. **Pretendenta iesniedzamie dokumenti**
    1. Pretendenta Pieteikums dalībai iepirkuma procedūrā (veidne 1. pielikumā).
    2. Ārvalstīs reģistrētajam Pretendentam ir jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija vai attiecīgas iestādes izsniegtās izziņas kopija, kas apliecina Pretendenta atbilstību [27.1.](#bookmark17)punkta prasībām. Ja informācija par ārvalstu Pretendenta reģistrācijas faktu un paraksttiesīgo personu ir pieejama publiskajā datu bāzē, Piedāvājumā var norādīt konkrētu adresi, kurā Komisija var pārbaudīt minēto informāciju. Informāciju par Latvijā reģistrētajiem Pretendentiem Iepirkuma komisija pārbaudīs publiski pieejamos avotos un datu bāzēs.
    3. Ārvalstīs reģistrētajam Pretendentam ir jāiesniedz attiecīga profesionālā reģistra izsniegtas reģistrācijas apliecības kopija vai kompetentas institūcijas izsniegtas licences, sertifikāta vai cita līdzvērtīga dokumenta kopija, ja attiecīgās valsts normatīvie akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu, kas apliecina Pretendenta atbilstību Nolikuma [27.2.](#bookmark18)punkta prasībām. Informāciju par Latvijā reģistrētajiem Pretendentiem Komisija pārbaudīs publiski pieejamā datu bāzē [(https://bis.gov.lv/bisp/](https://bis.gov.lv/bisp/) )6.
    4. Apliecinājums (Pretendenta sastādīts), ka Pretendenta vidējais finanšu apgrozījumu (bez PVN) būvniecībā par pēdējiem 3 (trīs) gadiem (2016., 2017., 2018. g.) ir atbilstošs Nolikuma
16. punktā noteiktajam un izziņa, ka Pretendenta likviditātes koeficients ir atbilstošs [27.5.](#bookmark20)punktā noteiktajam. Pretendenti, kas dibināti vēlāk, iesniedz informāciju par nostrādāto periodu, apliecinot atbilstību [27.3.](#bookmark19) un [27.5.](#bookmark20)punktos noteiktajam finanšu apgrozījuma apjomam un likviditātei.
    1. Pretendenta apliecinājums vai izziņa par Noteikumu [27.7.](#bookmark22)punkta izpildi.
    2. Atļauja par atkritumu apsaimniekošanu vai apstiprināta līguma kopija ar uzņēmumu (vienošanās), kam ir tiesības ar to nodarboties, vai apliecinājums, ka Darbu līguma noslēgšanas gadījumā Pretendents iesniegs līguma kopiju, ka demontāžas procesā radušies būvniecības, tai skaitā arī bīstamie (azbesta), atkritumi tiks nodoti licencētam atkritumu apsaimniekošanas uzņēmumam.
    3. Pretendenta Darbu veikšanas pieredzes saraksts, saskaņā ar Nolikuma 2.pielikuma veidni, atbilstoši [27.6.](#bookmark21) punktam, pievienojot atsauksmi no objekta pasūtītāja par katru sarakstā norādīto objektu.
    4. Lai apliecinātu atbilstību Nolikuma [27.8.](#bookmark23)punktā izvirzītajai prasībai, Pretendents iesniedz Piesaistīto speciālistu sarakstu (Nolikuma 3. pielikums). Informācija par speciālistu kvalifikāciju tiks pārbaudīta publiski pieejamā datu bāzē[[6]](#footnote-6) [https://bis.gov.lv/bisp/)]( https://bis.gov.lv/bisp/);)[[[7]](#footnote-7)]( https://bis.gov.lv/bisp/);)[;]( https://bis.gov.lv/bisp/);)
    5. Lai apliecinātu atbilstību [27.8.punkta 27.8.2.](#bookmark24)apakšpunkta prasībām, Pretendentam ir jāiesniedz izglītības dokumenta kopija, kas apliecina, ka speciālistam ir tiesības veikt darba aizsardzības koordinatora pienākumus, kā arī speciālista CV, kurā ir uzskaitīti objekti, kas apliecina speciālista pieredzes atbilstību minētajai Nolikuma prasībai.
17. Ja Pretendents līguma izpildē plānojis piesaistīt apakšbūvuzņēmējus, tad papildus iesniedzamo dokumentu paketei jāiesniedz saraksts ar apakšuzņēmējiem, norādot apakšbūvuzņēmēju, nosaukumus un apakšuzņēmējiem nododamās iepirkuma daļas aprakstu, kā arī tās apmēru (% no paredzēto Darbu apjoma), t.sk. norādot darbu veikšanai piesaistītos atbildīgos speciālistus, kā arī par šiem apakšuzņēmējiem jāiesniedz Nolikuma [27.1.](#bookmark17) punktā un [27.2.](#bookmark18) punktā minēto informāciju un apliecinājums par piekrišanu būt par apakšbūvuzņēmēju.
18. Ja Piedāvājumu iesniedz Pretendents, kas ir personu grupa (piegādātāju apvienība), tad personu grupa (piegādātāju apvienība) kopā iesniedz šādus dokumentus:
    1. Personu grupas (piegādātāju apvienības) sadarbības līguma vai apliecinājuma kopija saskaņa ar Nolikuma [7.1.](#bookmark10)punktu;
    2. Dokumenti, kas minēti Nolikuma [27.](#bookmark15) un [28.](#bookmark25)punktā, ir jāiesniedz par personu grupu (piegādātāju apvienību) kopā, izņemot informāciju par likviditātes koeficientu, kas jāiesniedz par katru personas grupas (piegādātāju apvienības) dalībnieku atsevišķi un par katru personālsabiedrības biedru atsevišķi, ja Pretendents ir personālsabiedrība.
19. Ja Pasūtītājs publiskās datubāzēs nevarēs iegūt SPSIL 48.panta pirmās daļas 2. un 3. punktā minēto informāciju, tas pieprasīs, lai Pretendents iesniedz:
    1. kompetentas institūcijas izziņu, kas apliecina, ka Pretendentam un personai, uz kuras iespējām Pretendents balstās, lai apliecinātu, ka tā kvalifikācija atbilst Nolikumā noteiktajām prasībām, kā arī personālsabiedrības biedram, ja Pretendents ir personālsabiedrība, nav pasludināts maksātnespējas process un tie neatrodas likvidācijas stadijā;
    2. izziņu, kuru izdevis Valsts ieņēmumu dienests vai pašvaldība Latvijā un kura apliecina, ka Pretendentam un personai, uz kuras iespējām Pretendents balstās, lai apliecinātu, ka tā kvalifikācija atbilst Nolikumā noteiktajām prasībām, kā arī personālsabiedrības biedram, ja Pretendents ir personālsabiedrība (neatkarīgi no tā, vai tie reģistrēti Latvijā, vai Latvijā ir to pastāvīgā dzīvesvieta) Latvijā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
    3. izziņu, ka Pretendentam un personai, uz kuras iespējām Pretendents balstās, lai apliecinātu, ka tā kvalifikācija atbilst Nolikumā noteiktajām prasībām, kā arī personālsabiedrības biedram, ja Pretendents ir personālsabiedrība, ja tie ir reģistrēti ārvalstī vai ārvalstī ir to pastāvīgā dzīvesvieta, attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
20. Izziņas un citus dokumentus, kurus SPSIL noteiktajos gadījumos izsniedz kompetentās institūcijas, iepirkuma komisija, atbilstoši Vadlīniju 6.10.10.punktam, pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
21. **Tehniskais un finanšu piedāvājums**
22. **Tehniskais piedāvājums**

Tehniskajam piedāvājumam jābūt izstrādātam saskaņā ar Nolikuma Tehnisko specifikāciju un tehnisko projektu, un tam jāsatur sekojoši dokumenti:

* 1. Darbu izpildes apraksts, pievienojot darba programmu, kurā aprakstīta darbu izpildes metodoloģija un tehnoloģija, kas norāda darbu savstarpējo secību un pakārtotību, kā arī jānorāda precīzs plānoto cilvēkstundu apjoms katrā nedēļā un galveno tehnikas vienību skaits, raksturojums un noslodzes grafiks pa nedēļām.
  2. Darbu izpildes laika grafiks: Pretendenta piedāvāto Darbu veikšanas laika grafiks, ievērojot Nolikuma [4.2.](#bookmark4)punktā noteikto Darbu pabeigšanas gala termiņu.

1. **Finanšu piedāvājums**
   1. Finanšu piedāvājums jānoformē un jāiesniedz atbilstoši Finanšu piedāvājuma formai (Nolikuma 5.pielikums). Finanšu piedāvājumam (pielikumā) Pretendents pievieno aizpildītu Demontāžas darbu izmaksu tāmi (Nolikuma 6.pielikums) papīra un elektroniskā (Excel) formātā.
   2. Demontāžas darbu izmaksu tāmi Pretendentam jāsastāda, atbilstoši Pasūtītāja tāmju formai (Nolikuma 6.pielikums) norādītajiem Darbu apjomiem.
   3. Izmaksās jāiekļauj visas ar demontāžas darbu veikšanu saistītās izmaksas: darbaspēka, iekārtu un mehānismu nomas, instrumentu nolietojuma (amortizācijas) vai nomas izmaksas, demontēto iekārtu pārvietošanas, demontāžas atkritumu (tai skaitā bīstamo azbesta atkritumu) nogādāšanas un utilizācijas izmaksas, virsizdevumus un peļņu, kā arī citas ar būvniecību saistītas izmaksas.
   4. Piedāvājumā cenas jānorāda EUR (bez PVN).
   5. Pretendenta piedāvātajām vienības cenām jāpaliek nemainīgām visā līguma izpildes laikā, un tās netiks pakļautas nekādām izmaiņām vai indeksācijai.
2. **Piedāvājuma atvēršana un vērtēšana**
3. **Piedāvājumu atvēršana**
   1. Piedāvājumu atvēršana notiks slēgtā sanāksmē.
   2. Piedāvājumu atvēršanas vieta: Slokas ielā 47A, Jūrmalā, SIA „Jūrmalas siltums” ofisā;
   3. Iepirkuma komisija piedāvājumu vērtēs slēgtās sēdēs.
   4. Katrs komisijas loceklis pirms piedāvājumu atvēršanas paraksta apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta Pretendenta izvēlē vai darbībā. Ja šāds apliecinājums nav parakstīts, komisijas loceklis nedrīkst piedalīties turpmākajā komisijas darbā.
4. **Piedāvājumu vērtēšanas kārtība**

Iepirkuma komisija pārbauda:

* 1. vai Pretendenta iesniegtais Piedāvājums atbilst Nolikumā noteiktajām noformēšanas prasībām. Neatbilstošie Piedāvājumi var tikt izslēgti no tālākas vērtēšanas, ja komisija konstatēs, ka neatbilstība būtiski ietekmē Piedāvājumu izvērtēšanas iespējas un lēmuma pieņemšanu;
  2. vai Pretendenta iesniegtā Piedāvājuma derīguma termiņš atbilst Nolikuma [6.](#bookmark7)punktā noteiktajām prasībām.

Ja Piedāvājuma derīguma termiņš neatbilst Nolikumā noteiktajām prasībām, tas tiek noraidīts;

* 1. vai uz Pretendentu ir attiecināmas Nolikuma [26.](#bookmark14)punktā (atbilstoši SPSIL 48.panta pirmās daļas 2. un 3.punktam) noteiktās izslēgšanas prasības.

Ja uz Pretendentu ir attiecināmas šajā punktā norādītās prasības, komisija neizskata Pretendenta piedāvājumu un izslēdz Pretendentu no tālākas dalības Iepirkuma izvērtēšanas procesā;

* 1. vai Pretendenta kvalifikācija atbilst Nolikuma [27.](#bookmark15)punktā noteiktajām prasībām.

Pretendentu, kura kvalifikācija neatbilst Nolikuma prasībām, Piedāvājumi tiks izslēgti no tālākas vērtēšanas;

* 1. vai atlasīto Pretendentu tehniskie piedāvājumi un finanšu piedāvājumi atbilst Nolikumā noteiktajām prasībām.

Pretendentu tehniskie piedāvājumi vai finanšu piedāvājumi, kuri neatbilst Nolikumā

noteiktajām prasībām, tiks noraidīti.

1. Pretendenta finanšu piedāvājuma vērtēšana
   1. Komisija pārbauda vai Demontāžas darbu izmaksu tāme ir noformēta atbilstoši tāmes formā (Nolikuma

6.pielikums) norādītajiem Darbu apjomiem.

* 1. Komisija ir tiesīga labot aritmētiskās kļūdas Pretendenta finanšu Piedāvājumā, informējot Pretendentu par kļūdu labojumiem.
  2. Piedāvājumos konstatētās aritmētiskās kļūdas tiks labotas šādi:
     1. ja atšķiras skaitļi vārdos no skaitļiem ciparos, vērā tiks ņemti skaitļi vārdos;

ja atšķiras vienības cena no kopējās cenas, kas iegūta, reizinot vienības cenu ar skaitu, vērā

tiks ņemta vienības cena un kopējā cena tiks labota.

* + 1. ja Piedāvājumā konstatēta aritmētiska kļūda nodokļu aprēķināšanā, komisija to labo atbilstoši nodokļu likumos noteiktajai nodokļu aprēķināšanas kārtībai.

1. Piedāvājuma izvēle
   1. Ņemot vērā, ka Pasūtītāja sagatavotā Tehniskā specifikācija ir detalizēta un citiem kritērijiem nav būtiskas nozīmes Piedāvājuma izvēlē, iepirkuma komisija Piedāvājumu salīdzināšanai un novērtēšanai izmantos tikai cenu (EUR).
   2. Komisija par Iepirkuma uzvarētāju atzīs Pretendentu, kurš būs iesniedzis, Nolikumam un

Tehnisko specifikāciju prasībām atbilstošu Piedāvājumu ar viszemāko cenu.

* 1. Paziņojumu par Iepirkuma procedūras rezultātiem Pasūtītājs nosūtīs visiem Pretendentiem ne vēlāk kā 5 (piecu) darba dienu laikā pēc lēmuma pieņemšanas.

1. **IEPIRKUMA KOMISIJAS TIESĪBAS UN PIENĀKUMI**
2. Iepirkuma komisijas tiesības un pienākumi:
   1. Piedāvājumu izvērtēšanas procesā komisija ir tiesīga pieaicināt ekspertu (us).
   2. Iepirkuma komisija ir tiesīga labot aritmētiskās kļūdas Pretendenta finanšu piedāvājumā. Par kļūdu labojumu un laboto Piedāvājuma summu Iepirkuma komisija paziņo Pretendentam, kura pieļautās kļūdas labotas.
   3. Piedāvājumu izvērtēšanā Iepirkuma komisija pārbauda to atbilstību iepirkuma Nolikumā paredzētajiem noteikumiem, izvirzītajām prasībām un Tehniskai specifikācijai.
   4. Iepirkuma komisijai ir tiesības atteikties no tālākas Piedāvājuma izvērtēšanas, ja tiek konstatēts, ka Piedāvājums neatbilst kādai no Nolikumā noteiktajām prasībām.
   5. Pēc Piedāvājumu izvērtēšanas Iepirkuma komisija pieņem vienu no šādiem lēmumiem:
      1. atzīt kādu no Pretendentiem par Iepirkuma uzvarētāju;
      2. par Iepirkuma izbeigšanu neizvēloties nevienu no Pretendentiem, ja Iepirkumā nav iesniegti Piedāvājumi, vai arī iesniegtie Piedāvājumi neatbilst Nolikumā noteiktajām prasībām.
   6. Iepirkuma komisija var jebkurā brīdī pārtraukt Iepirkuma procedūru (ja tam ir objektīvs pamatojums) pirms noslēgts līgums ar Iepirkuma uzvarētāju, neuzņemoties nekādas saistības pret Pretendentiem. Komisijai nav pienākums informēt Pretendentus par Iepirkuma pārtraukšanas iemesliem, izņemot gadījumus, kad Pretendents to pieprasa.
   7. Komisijai ir tiesības noraidīt nepamatoti lētus Piedāvājumus.
   8. Ja komisija konstatē, ka konkrētais Piedāvājums ir nepamatoti lēts, komisija pirms šī

Piedāvājuma noraidīšanas rakstiskā veidā pieprasa Pretendentam detalizētu paskaidrojumu par būtiskajiem Piedāvājuma nosacījumiem, kā arī ļauj Pretendentam iesniegt pierādījumus, kurus tas uzskata par nepieciešamiem, dodot saprātīgu termiņu paskaidrojuma un pierādījumu iesniegšanai.

* 1. Ja komisija konstatē, ka Pretendents nav pierādījis, ka tam ir pieejami tādi Piedāvājuma nosacījumi, kas ļauj noteikt tik zemu cenu, komisija atzīst Piedāvājumu par nepamatoti lētu un tālāk to neizskata. Pretendenta Piedāvājums tiek noraidīts tikai gadījumā, ja Pretendents nav varējis norādīt tehnoloģijas, tehniskos risinājumus, tirgus apstākļus, preces īpašības vai citus objektīvus pierādījumus, kas ļauj piedāvāt tik lētu cenu.
  2. Ja komisijai rodas šaubas par Pretendenta piedāvājumā sniegto informācijas patiesību vai dokumenta kopijas autentiskumu, tai ir tiesības pieprasīt, lai Pretendents apstiprina informācijas patiesību un/vai uzrāda apstiprinoša dokumenta oriģinālu, vai iesniedz apliecinātu dokumenta kopiju.

1. **PRETENDENTU UN PIEGĀDĀTĀJU TIESĪBAS UN PIENĀKUMI**
2. Pretendenta tiesības un pienākumi:
   1. Pretendents, iesniedzot Piedāvājumu, vienlaikus apņemas ievērot visus Iepirkuma Nolikumā noteiktos nosacījumus, t.sk. dokumentu noformēšanā un iesniegšanā un precīzi izpildīt Iepirkuma Nolikumā un tā pielikumos noteiktās prasības.
   2. Pretendentam ir pienākums sniegt atbildes uz Iepirkuma komisijas pieprasījumiem par papildu informāciju, komisijas norādītajā termiņā.
   3. Ja izraudzītais Pretendents atsakās slēgt Darbu līgumu ar Pasūtītāju, Pasūtītājs pieņem lēmumu slēgt līgumu ar nākamo Pretendentu, kurš ir piedāvājis Piedāvājumu ar viszemāko cenu, vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt līgumu ar nākamo Pretendentu, kurš piedāvājis Piedāvājumu ar viszemāko cenu, bet tas atsakās līgumu slēgt, Pasūtītājs pieņem lēmumu pārtraukt Iepirkumu, neizvēloties nevienu piedāvājumu.
   4. Darbu līgumu ar izraudzīto Pretendentu Pasūtītājs slēdz atbilstoši Uzņēmuma līguma projektam, kas pievienots Nolikuma 7.pielikumā. Grozījumi līguma projektā, Tehniskajā specifikācijā un Pretendenta piedāvājumā nav pieļaujami.
   5. Ja Pretendentam ir iebildumi par Uzņēmuma līguma projektā minētajiem nosacījumiem, tie jāiesniedz Pasūtītājam ne vēlāk kā 10 (desmit) dienas pirms Piedāvājumu iesniegšanas termiņa beigām. Pēc šī termiņa iesniegtie iebildumi netiks ņemti vērā.
   6. Darbu iepirkuma līguma noslēgšanas gadījumā Pretendents nodrošinās:
      1. Ja tiek pieprasīts avansa maksājums, avansa apmērs nevar būt lielāks par 10% (desmit procentiem) no kopējās līgumcenas.
      2. Būvuzņēmēja civiltiesiskās atbildības apdrošināšanu attiecībā uz Objektu atbilstoši būvniecību regulējošajiem normatīvajiem aktiem un Iepirkuma procedūras noteikumiem, par summu, kas nav mazāka par Līguma cenu, un pašrisku, kas nav lielāks par EUR 1,500.00 (viens tūkstotis pieci simti euro);
      3. Būvuzņēmēja atbildīgā Darbu vadītāju profesionālās darbības civiltiesiskās apdrošināšanas polisi un rīkojumu par atbildīgā Darbu vadītāja un darba aizsardzības koordinatora nozīmēšanu;
3. **APAKŠBŪVUZŅĒMĒJA NOMAIŅA (VADLĪNIJU 7.5.PUNKTS)**
4. Iepirkumā izraudzītais Pretendents (šī punkta ietvaros par „Pretendentu” ir uzskatāms gan Kandidāts, gan Pretendents) (iepirkuma līguma puse) nav tiesīgs bez saskaņošanas ar Pasūtītāju veikt piedāvājumā (šī punkta ietvaros par „Piedāvājumu” ir uzskatāms gan Pieteikums, gan Piedāvājums) norādītā personāla un apakšbūvuzņēmēju nomaiņu un iesaistīt papildu apakšbūvuzņēmējus Iepirkuma līguma izpildē. Pasūtītājs var prasīt personāla un apakšbūvuzņēmēja viedokli par nomaiņas iemesliem. Iepirkuma procedūrā izraudzītajam Pretendentam (iepirkuma līguma pusei) ir pienākums saskaņot ar Pasūtītāju papildu personāla iesaistīšanu Iepirkuma līguma izpildē.

Piegādātāja personālu, kuru tas iesaistījis līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī personas (t.sk. apakšuzņēmējus), uz kuru spējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, pēc līguma noslēgšanas drīkst mainīt tikai ar Pasūtītāja rakstveida piekrišanu. Pasūtītājs ir tiesīgs dot piekrišanu personas (t.sk. apakšuzņēmēja), uz kuras spējām tas balstījies, maiņai tikai tad, ja tā neatbilst Iepirkuma dokumentos noteiktajiem izslēgšanas noteikumiem.

**IX.** **CITI NOTEIKUMI**

1. Pēc Piedāvājumu iesniegšanas Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav piedalījusies kādā no iepriekšējiem šī iepirkuma projekta posmiem vai Iepirkuma procedūras dokumentu izstrādāšanā. Ja Pretendents, tā darbinieki vai Pretendenta piedāvājumā norādītā persona ir piedalījusies kādā no iepriekšējiem šī Iepirkuma projekta posmiem vai Iepirkuma procedūras dokumentu izstrādāšanā, un, ja šis apstāklis Piegādātājam dod priekšrocības Iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam Piegādātājam dotu jebkādas priekšrocības Iepirkuma procedūrā, tādējādi kavējot, ierobežojot vai deformējot konkurenci.
2. Citas saistības attiecībā uz Iepirkuma procedūras norisi, kas nav atrunātas šajā Nolikumā, nosakāmas saskaņā ar Latvijas Republikā spēkā esošiem normatīvajiem aktiem.
3. Nolikumam pievienoti šādi pielikumi:
4. pielikums - Pieteikums dalībai iepirkuma procedūrā (veidne);
5. pielikums - Pretendenta Darbu pieredzes saraksts (veidne);
6. pielikums - Piesaistīto speciālistu saraksts (veidne);
7. pielikums - Tehniskā specifikācija;
8. pielikums - Finanšu piedāvājuma forma;
9. pielikums - Demontāžas darbu izmaksu tāme (forma ar Darbu apjomiem Excel -

elektroniskā formātā);

1. pielikums - Uzņēmuma līgums (projekts).

1.pielikums

**Pretendenta pieteikums**

**piedāvājuma iesniegšanai iepirkuma procedūrā**

“Konstrukciju un tehnoloģisko iekārtu demontāža Slokas ielā 47A, Jūrmalā”

identifikācijas Nr. JSKD2019/1

|  |  |
| --- | --- |
| vieta, datums |  |
| pretendenta nosaukums |  |
| reģistrācijas Nr. |  |
| juridiskā adrese |  |
| faktiskā adrese |  |
| konts |  |
| pārstāvja vārds, uzvārds |  |
| amats |  |
| pārstāvības pamats |  |
| Kontaktpersonas vārds, uzvārds, amats |  |
| Tālruņi |  |
| Fakss |  |
| e-pasts |  |

ar šī pieteikuma iesniegšanu:

1. “Konstrukciju un tehnoloģisko iekārtu demontāža Slokas ielā 47A, Jūrmalā”
2. identifikācijas Nr. JSKD2019/1
3. apliecina, ka pretendenta piedāvājums ir spēkā 60 dienas;
4. apliecina, ka pretendents vai persona, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu, ar tādu tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, nav atzīta par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā;
5. apliecina, ka pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, nav atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas;
6. apliecina, ka pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, nav atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, pretendentu ir atbrīvojusi no naudas soda;
7. apliecina, ka nav pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai tiek konstatēts, ka līdz paredzamajam līguma izpildes beigu termiņam pretendents būs likvidēts;
8. apliecina, ka pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 euro;
9. apliecina, ka piedāvājuma cenā ir iekļautas visas izmaksas, kas nepieciešamas un saistītas ar iepirkuma izpildi un Sabiedrisko pakalpojumu sniedzējs neakceptēs nekādas papildus izmaksas;
10. apliecina, ka Sabiedrisko pakalpojumu sniedzējam nav pienākums pieņemt lētāko piedāvājumu vai vispār kādu no saņemtajiem piedāvājumiem;
11. apliecina, ka SIA “Jūrmalas siltums” var pieņemt vai noraidīt jebkuru piedāvājumu, kuru saņems, kā arī anulēt iepirkuma rezultātus un noraidīt visus piedāvājumus jebkurā brīdī līdz iepirkuma līguma noslēgšanai, neinformējot mūs par šādas rīcības iemesliem;
12. piekrīt iepirkuma procedūras noteikumiem, iepirkuma līguma noteikumiem, nosacījumiem un apņemas tos ievērot;
13. apliecina, ka Pretendents ir iesniedzis visu prasīto informāciju viņa atbilstības novērtēšanai saskaņā ar Iepirkuma procedūras dokumentos noteiktajiem atlases kritērijiem, un iesniegtā informācija ir patiesa;
14. apliecina, ka finanšu piedāvājumā norādītās cenas būs spēkā visā līguma darbības laikā.

Pielikumā pievieno:

1. pretendenta atlases dokumenti, tehniskais un finanšu piedāvājums, kopā uz \_\_ lapām.

Apstiprinājums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts, paraksta atšifrējums)

2019.gada\_\_\_.\_\_\_\_\_\_\_\_\_\_\_

Z.v.

2.pielikums

**Pretendenta Darbu pieredzes saraksts**

“Konstrukciju un tehnoloģisko iekārtu demontāža Slokas ielā 47A, Jūrmalā”

identifikācijas Nr. JSKD2019/1

|  |  |  |  |  |
| --- | --- | --- | --- | --- |
| Nr. p. k. | Darbu  veikšanas  gads | Veikto Darbu īss apraksts | Darbu apjoms (atbilstoši Nolikuma 27.6.punkta prasībai) | Pasūtītāja un tās atbildīgās kontaktpersonas tālr. |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

*\** Ja kandidāts iepriekšējā projektā ir strādājis kā apakšbūvuzņēmējs, tad jānorāda tas Darbu apjoms, ko veicis kandidāts.

*(amats) (paraksts) (vārds uzvārds)*

3.pielikums

**Piesaistīto speciālistu saraksts**

“Konstrukciju un tehnoloģisko iekārtu demontāža Slokas ielā 47A, Jūrmalā”

identifikācijas Nr. JSKD2019/1

|  |  |  |  |  |
| --- | --- | --- | --- | --- |
| Piedāvātā  pozīcija  projektā | Vārds,  uzvārds | Uzņēmums,  kuru  speciālists  pārstāv | Specialitāte,  sertifikāta  Nr. | Pieredzes apraksts, atbilstoši Nolikuma 27.8.punkta prasībām, norādot:   1. Darbu veikšanas gads 2. Objekta nosaukums, adrese. Objekta raksturojums un apjoms, veiktie darbi 3. Pasūtītāja un tās atbildīgās kontaktpersonas tālr. 4. Amata pienākumu apraksts   *Speciālistiem, kuriem Nolikuma 27.8.punktā nav izvirzītas pieredzes prasības, var norādīt “n/a”.* |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

*(amats) (paraksts) (vārds uzvārds)*

4.pielikums

**Tehniskā specifikācija**

“Konstrukciju un tehnoloģisko iekārtu demontāža Slokas ielā 47A, Jūrmalā”

identifikācijas Nr. JSKD2019/1

1. SIA "Jūrmalas siltums" katlu mājas Slokas ielā 47A, Jūrmalā, (turpmāk - objekts) demontāžas darbu apjoms ietver vecās katlumājas visu tehnoloģisko iekārtu un aprīkojuma demontāžu, tai skaitā azbestu saturošas izolācijas demontāžu un utilizāciju (turpmāk - Darbi). Ēkas norobežojošās un nesošās konstrukcijas nav paredzēts demontēt.
2. Darbu apraksts norādīts Tehniskajā specifikācijā un apjoms Demontāžas darbu izcenojumu tāmē. Ir paredzēts veikt sekojošu pamatiekārtas demontāžu:

* Ūdenssildāmā katla "KVGM-10" demontāža.

Ir jādemontē arī visas citas tehnoloģiskās iekārtas, palīgiekārtas, tvertnes, sūkņi, ventilatori, cauruļvadi, kā arī iekārtu pamati līdz esošās grīdas līmenim. Esošā grīda un tās segums nav jādemontē.

Katlu mājas iekārtu grafiskais izvietojums:

Tehniskās specifikācijas 1. pielikums:

|  |  |  |  |
| --- | --- | --- | --- |
| Nr. p.k. | Nosaukums | Mēr-vienība | Daudz. |
| 1 | 2 | 3 | 4 |
|  | **I.Darbi** |  |  |
| 1 | Sagatavošanas darbi | apj. | 1 |
| 2 | Demontējamo katlu atslēgšana no esošiem darbojošiem tīkliem | apj. | 1 |
| 3 | Gāzes vada izpūšana pirms demontāžas darbiem | apj. | 1 |
| 4 | Ūdenssildāmā katla "KVGM-10" demontāža | apj. | 1 |
| 5 | Apkalpošanas laukumu demontāža |
| 6 | Apsaites cauruļvadu demontāža |
| 7 | Ārējās gāzejas, esošās metāla konstrukcijas un dūmsūkņu demontāža. |
| 8 | Palīgiekārtu katlam "KVGM-10" katlu mājas iekštelpā demontāža |
| 9 | Azbesta saturošo būvgrūžu savākšana, iekraušana konteinerā un utilizēšana | apj. | 1 |
| 10 | Būvgružu savākšana, iekraušana konteinerā un utilizēšana | apj. | 1 |
| 11 | Grīdas segumu, sienas atvērumu atjaunošana | apj. | 1 |
| 12 | Telpas tīrīšana, darbu nodošana | apj. | 1 |

1. Darbu izpildes termiņi
   1. Līguma izpildes termiņš līdz Darbu pabeigšanai un nodošanas - pieņemšanas akta parakstīšanai ir 4 (četri) mēneši no līguma noslēgšanas dienas.
2. Darba uzdevums un noteikumi
   1. Darbi jāveic saskaņā ar iepirkuma dokumentāciju un tehnisko specifikāciju, Pasūtītājs nodrošinās demontāžas darbu apliecinājuma kartes sagatavošanu un saskaņošanu, to nododot Būvuzņēmēja rīcībā.
   2. Pirms darbu uzsākšanas Būvuzņēmējs, 5 (piecu) darba dienu laikā pēc līguma parakstīšanas, atbilstoši 21.10.2014. MK noteikumiem Nr. 655 Noteikumi par Latvijas būvnormatīvu LBN 310-14 "Darbu veikšanas projekts" izstrādā un iesniedz Pasūtītājam saskaņošanai Darbu veikšanas projektu.
3. Īpaša uzmanība jāpievērš azbestu saturošas izolācijas demontāžas un utilizācijas darbiem. Azbesta demontāžas darbi jāveic ievērojot 12.10.2004. MK noteikumus Nr.852 “Darba aizsardzības prasības darbā ar azbestu”. Kā obligāta prasība tiek izvirzīta azbesta demontāžas vietas blīva nodalīšana no pārējās darba zonas un negatīva spiediena uzturēšana šajā zonā, lai novērstu azbesta putekļu izkliedi ārpus darba zonas un novērstu apkārtējās vides piesārņojumu. Pretendentam jāparedz iesniegumā azbesta un azbestu saturošu materiālu demontāžai sagatavošana un iesniegšana Valsts darba inspekcijai un detalizēta demontāžas darbu plāna sagatavošana, saskaņošana ar Pasūtītāju un iesniegšana Valsts darba inspekcijā ne vēlāk kā 10 (desmit) darba dienu laikā pēc līguma parakstīšanas.
4. Azbestu saturošo atkritumu bīstamība ir noteikta 19.04.2011. MK noteikumos Nr.302 „Noteikumi par atkritumu klasifikatoru un īpašībām, kuras padara atkritumus bīstamus”, apsaimniekojot azbestu saturošos atkritumus, ir jāievēro ne tikai vispārējā atkritumu apsaimniekošanas likumdošana, bet arī specifiskās prasības, kādas ir izvirzītas bīstamo atkritumu apsaimniekošanai, t.i., iepakošanai, marķēšanai, transportēšanai, uzglabāšanai un deponēšanai poligonā.
5. Azbestu saturoši materiāli kontrolētos apstākļos jāaizvāc, jāuzglabā kā bīstamie atkritumi. Azbestu saturošo atkritumu ieteicamais iepakojums ir polipropilēna materiāla maisi (Big Bag). Saskaņā ar spēkā esošajiem normatīvajiem aktiem šim iepakojumam maksimāli jānovērš azbesta šķiedru izdalīšanās apkārtējā vidē, tādēļ, materiāliem, kuros ir azbesta šķiedras lietojams dubultais iepakojums.
6. Demontētais metāls paliks Pasūtītāja īpašumā. Būvuzņēmēja uzdevums ir demontēt, sagriezt gabarīta izmēros un iekraut konteinerā. Darbi jāveic ievērojot, Latvijas Republikas būvnormatīvu un citu Latvijas Republikas normatīvo aktu prasības.
7. Piedāvājums jāizstrādā saskaņā ar Tehnisko specifikāciju un Finanšu piedāvājumu - veicamo Demontāžas darbu izcenojumu tāmi, iepirkuma Nolikuma prasībām, līguma noteikumiem un objekta apskatei dabā. Demontāžas darbu apjomos - tāmē ievērtēt visus darbus, palīgmateriālus un mehānismus, kas nepieciešami darbu realizācijai, darbu sagatavošanas pasākumus un darba aizsardzības izmaksas.
8. Metāllūžņi Būvuzņēmējam jānovieto Pasūtītāja nodrošinātos konteineros, to transportēšana un pārdošana ir Pasūtītāja atbildība. Azbestu saturošie atkritumi, kas ir bīstamie atkritumi, jānodod apglabāšanai poligonā, noslēdzot līgumu ar atbilstošu atkritumu apsaimniekošanas uzņēmumu.
9. Pirms Darbu uzsākšanas Būvuzņēmējs saņem darbu atļauju un pieņem darbu zonā, kā arī veic darba aizsardzības un ugunsdrošības pasākumus un iekārto darbavietas saskaņā ar normatīvajiem aktiem par darba aizsardzības prasībām, veicot tehnoloģisko iekārtu un azbesta demontāžas darbus.
10. Būvuzņēmējs Darbus organizē un veic tā, lai būtu iespējami mazāks kaitējums apkārtējai videi.
11. Pirms Darbu uzsākšanas Būvuzņēmējs plānotajā Darbu teritorijā iezīmē un norobežo bīstamās zonas.
12. Darbu izpildes laikā Būvuzņēmējs ievēro darba drošības, ugunsdrošības prasību ievērošanu un kravas pacelšanas mehānismu atbilstošu un drošu lietošanu, apkalpošanu un uzraudzību saskaņā ar likumdošanas noteikumos noteiktajām prasībām, lai nepieļautu draudus cilvēku dzīvībai, veselībai, īpašumam un videi.
13. Pēc darbu pabeigšanas, Būvuzņēmējs veic iekštelpu gala tīrīšanu, kā arī apkārtnes sakārtošanas, tīrīšanas un teritorijas nepieciešamos atjaunošanas darbus, ja radīti bojājumi zālājam, bruģa segumam, asfaltam vai citām esošajām infrastruktūras sastāvdaļām, Būvuzņēmēja darba zonā.

5.pielikums

**Finanšu piedāvājums**

“Konstrukciju un tehnoloģisko iekārtu demontāža Slokas ielā 47A, Jūrmalā”

identifikācijas Nr. JSKD2019/1

Pretendents:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums)

vienotais reģistrācijas Nr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vadītāja vai pilnvarotas personas vārds un uzvārds)

Mūsu piedāvātā līgumcena Iepirkuma procedūrā:

Konstrukciju un tehnoloģisko iekārtu demontāža Slokas ielā 47A, Jūrmalā**”** ID Nr. JSKD2019/1, ir:

EUR , ( ) bez PVN

(summa vārdiem)

Pielikumā:

1. Demontāžas darbu tāme, uz\_\_\_\_\_\_\_\_\_\_\_ lapām.
2. Demontāžas darbu tāme - elektroniska (Excel) formātā

(vadītāja vai pilnvarotas personas amats) (paraksts) (paraksta atšif.)

**6.pielikums**

**Demontāžas darbu izmaksu tāmes forma (Darbu apjomi) Excel - elektroniskā formātā:**

“Konstrukciju un tehnoloģisko iekārtu demontāža Slokas ielā 47A, Jūrmalā”

identifikācijas Nr. JSKD2019/1

**7.pielikums**

**UZŅĒMUMA LĪGUMS Nr.**

Jūrmalā 2019. gada\_\_\_.\_\_\_\_\_\_\_\_\_\_\_\_

SIA "Jūrmala siltums”, vienotais reģistrācija Nr.42803008058, juridiskā adrese: Jūrmalā, Slokas ielā 47A, LV-2015, turpmāk saukta - *"Pasūtītājs",* kuru pārstāv valdes priekšsēdētājs Valdis Vītoliņš un valdes loceklis Raitis Arnts, no vienas puses, un

SIA " ", vienotais reģistrācijas Nr. , juridiskā adrese: ,

LV- , turpmāk saukta - *"Būvuzņēmējs",* kuru pārstāv no

otras puses, abi kopā turpmāk saukti *- "Puses" un katra atsevišķi “Puse ”,*

pamatojoties uz *Pasūtītāja* rīkotās Iepirkuma procedūras “Konstrukciju un tehnoloģisko iekārtu demontāža Slokas ielā 47A, Jūrmalā” ID Nr. JSKD2019/1 rezultātiem un iesniegto Piedāvājumu,

bez maldības, viltus un spaidiem noslēdz šo Līgumu (turpmāk - *"Līgums”,*) kas saistošs kā Pusēm, tā to tiesību un saistību pārņēmējiem, par sekojošo:

1. LĪGUMA PRIEKŠMETS
   1. *Pasūtītājs* uzdod un *Būvuzņēmējs* kā galvenais darbu veicējs apņemas Līgumā, tā pielikumos un Latvijas Republikas normatīvajos aktos noteiktajā kārtībā, saskaņā ar Līgumā noteiktajiem termiņiem, veikt tehnoloģisko iekārtu un izolācijas demontāžas, būvgružu pārstrādāšanas, aizvešanas un utilizācijas, un telpu sakopšanas darbus (turpmāk - *“Darbi”)* katlu mājā Slokas ielā 47A, Jūrmalā, (turpmāk - "Objekts") projektā “Konstrukciju un tehnoloģisko iekārtu demontāža Slokas ielā 47A, Jūrmalā”. *Darbi* šī Līguma izpratnē ietver visus un jebkādus pastāvīgos, sagatavošanas un pagaidu darbus, materiālu piegādi, nepieciešamās tehnikas, iekārtu, aprīkojuma, instrumentu, aizsarglīdzekļu nodrošināšanu, resursu (ūdens, elektroenerģijas u.tml.) nodrošināšanu, transportu, pārbaudes un darbu nodošanu, visas nepieciešamās un/vai *Pasūtītāja* saprātīgi pieprasītās dokumentācijas noformēšanu, saņemšanu un iesniegšanu *Pasūtītājam*, visus nepieciešamos un derīgos apzīmēšanas, testēšanas un mērīšanas darbus, *Darbu* izpildes vietas tīrīšanu, sakārtošanu, atkritumu izvešanu un utilizāciju, kā arī jebkādus citus darbus, kas, ja arī nav tieši minēti šajā Līgumā, saprātīgi no tā izriet un ir nepieciešami *Darbu* pienācīgai izpildei un mērķa sasniegšanai.
   2. Līguma cena (turpmāk - "Līguma cena") saskaņā ar “Demontāžas darbu izmaksu tāmi”

(Pielikums Nr.2) ir EUR ( euro, centi). *Būvuzņēmējs*

apstiprina, ka Līguma cena ietver visas un jebkādas izmaksas un riskus, kas *Būvuzņēmējam* varētu rasties saistībā ar pienācīgu *Darbu* izpildi, citu personu pieaicināšanu kādas *Darbu* daļas izpildei šajā Līgumā noteiktajā kārtībā, meteoroloģiskajiem un citiem, tostarp no *Būvuzņēmēja* gribas neatkarīgiem apstākļiem (izņemot šajā Līgumā paredzētos force majeure apstākļus), trešo personu rīcību, iespējamām izmaiņām *Darbu* izpildē nepieciešamajos resursos, jebkādām izmaiņām valsts ekonomiskajā vai politiskajā situācijā u.tml., un Puses vienojas, ka *Būvuzņēmējs*

nav tiesīgs pieprasīt Līguma cenas palielināšanu jebkāda iemesla dēļ vai jebkādas papildus atlīdzības vai kompensāciju izmaksu, izņemot šajā Līgumā tieši paredzētos gadījumus.

1. DARBU IZPILDES TERMIŅŠ
   1. *Darbu* izpildi *Būvuzņēmējs* veic saskaņā ar Līguma Pielikumu Nr. 3 "Darbu izpildes laika grafikā" (turpmāk - *"Laika grafiks")* noteiktajiem termiņiem.
   2. *Būvuzņēmējs Darbus* apņemas pilnībā izpildīt un šajā Līgumā noteiktajā kārtībā nodot *Pasūtītājam,* par to Pusēm parakstot Pieņemšanas-Nodošanas aktu līdz 2019.gada .
   3. Ja *Būvuzņēmēja* ieskatā ir iestājies kāds no šajā Līgumā paredzētajiem apstākļiem, kas dod tiesības *Būvuzņēmējam* uz kādu *Darbu* izpildes termiņa pagarinājumu, *Būvuzņēmēja* pienākums ir ne vēlāk kā 5 (piecu) darba dienu laikā no attiecīgā apstākļa iestāšanās brīža rakstiskā veidā vērsties pie *Pasūtītāja* ar lūgumu par termiņa/-u pagarināšanu, savā rakstveida lūgumā detalizēti norādot apstākļus, kas *Būvuzņēmēja* ieskatā dod tam tiesības uz termiņa pagarinājumu, šo apstākļu ietekmi uz *Darbu* izpildi un termiņiem un nepieciešamo termiņa pagarinājumu, kā arī pasākumus, ko *Būvuzņēmējs* veiks, lai maksimāli mazinātu šo apstākļu ietekmi uz sākotnēji noteiktajiem *Darbu* izpildes termiņiem. *Pasūtītāja* pienākums katrā konkrētajā gadījumā ir izvērtēt šādu *Būvuzņēmēja* lūgumu, tajā norādītos apstākļus un to ietekmi uz *Darbu* izpildi, un ne vēlāk kā 10 (desmit) darba dienu laikā no *Būvuzņēmēja* lūguma saņemšanas sniegt tam rakstveida atbildi, norādot *Būvuzņēmējam* piešķirto termiņa pagarinājumu, vai motivētus apsvērumus atteikumam piešķirt *Būvuzņēmējam* prasīto termiņa pagarinājumu. *Būvuzņēmējam* nav tiesību vēlāk prasīt jebkādu termiņu pagarināšanu vai izvirzīt jebkādus attaisnojumus *Laika grafikā* noteikto termiņu kavējumam, ja *Būvuzņēmējs* nav šajā punktā noteiktajā kārtībā un termiņā iesniedzis *Pasūtītājam* atbilstošu rakstveida lūgumu.
   4. Par jebkādu iespējamo *Laika grafikā* norādīto termiņu kavējumu, neatkarīgi no šāda iespējamā kavējuma iemesla, *Būvuzņēmēja* pienākums ir rakstiskā veidā informēt *Pasūtītāju* nekavējoties pēc to apstākļu iestāšanās, kas var radīt termiņu kavējuma risku (tomēr šāda *Pasūtītāja* informēšana neatbrīvo Būvuzņēmēju no pienākuma izpildīt *Darbus Laika grafikā* noteiktajos termiņos un nerada pamatu termiņu pagarinājumam, izņemot šajā Līgumā tieši paredzētos gadījumus). *Būvuzņēmēja* pienākums ir vienmēr pielikt vislielākās pūles un veikt visas nepieciešamās darbības, lai minimizētu jebkādu Darbu izpildes un/vai citu saistību izpildes kavējumu, neatkarīgi no šāda kavējuma iemesliem. Ja *Pasūtītājs* pamatoti uzskata, ka *Būvuzņēmējs* neizpildīs *Darbus* vai to attiecīgo daļu *Laika grafikā* noteikto termiņu ietvaros, *Pasūtītājs*, papildus citām šajā Līgumā paredzētajām tiesībām, ir tiesīgs dot *Būvuzņēmējam* saistošu rīkojumu paātrināt *Darbu* izpildi, tostarp nodrošināt papildus resursus un darbaspēku, un *Būvuzņēmēja* pienākums ir izpildīt šādu *Pasūtītāja* rīkojumu. Lai izvairītos no domstarpībām, Puses ar šo apstiprina, ka *Būvuzņēmējam* nav tiesību prasīt jebkādu papildus atlīdzību vai kompensāciju par jebkādiem *Būvuzņēmēja* veiktiem īpašiem vai papildus pasākumiem un darbībām, kas vērstas uz kavējuma novēršanu un atgriešanos pie sākotnēji noteiktajiem *Darbu* izpildes termiņiem (tai skaitā, bet ne tikai, darbiniekiem izmaksātās piemaksas par virsstundu darbu, nakts darbu u.tml.), izņemot gadījumus, ja pie šāda termiņu kavējuma vainojams *Pasūtītājs* jeb FORCE MAJEURE apstākļi.
2. LĪGUMA CENAS SAMAKSAS KĀRTĪBA
   1. Šī Līguma 1.2.punktā minēto Līguma cenu *Pasūtītājs* apņemas samaksāt *Būvuzņēmējam* sekojošā kārtībā:
      1. 10 (desmit) dienu laikā pēc līguma parakstīšanas un rēķina saņemšanas *Pasūtītājs* pārskaita Līguma cenas daļu, bet ne vairāk kā 10% (desmit procentu) apmērā no Līguma cenas (turpmāk - "Avanss"), veicot naudas pārskaitījumu uz rēķinā norādīto

*Būvuzņēmēja* norēķinu kontu Latvijas Republikā esošā kredītiestādē.

* + 1. *Pasūtītājs* veic atlikušās Līguma cenas daļas, samaksu saskaņā ar faktiski pabeigto darbu ikmēneša progresu, pēc *Pušu* parakstīta mēneša izpildīto darbu Pieņemšanas - nodošanas akta, uz kura pamata *Būvuzņēmējs* izsniedz *Pasūtītājam* atbilstošu rēķinu. *Pasūtītājs* samaksā *Būvuzņēmējam* 30 (trīsdesmit) kalendāro dienu laikā no *Būvuzņēmēja* piestādītā rēķina saņemšanas, veicot naudas pārskaitījumu uz rēķinā norādīto *Būvuzņēmēja* norēķinu kontu Latvijas Republikā esošā kredītiestādē.

1. PASŪTĪTĀJA PIENĀKUMI UN TIESĪBAS
   1. *Pasūtītāja* pienākums:
      1. pieņemt *Būvuzņēmēja* kvalitatīvi izpildītos darbus, atbilstoši līguma noteikumiem;
      2. *Darbu* veikšanai nodrošināt *Būvuzņēmēja* personāla, mehānismu un autotransportu pieeju *Darbu* izpildes vietai Pušu abpusēji saskaņotos laikos, kā arī nodrošināt *Būvuzņēmēju* ar *Darbu* izpildei nepieciešamo rakšanas darbu atļauju;
      3. savlaicīgi veikt visus šajā līgumā noteiktos maksājumus;
      4. norīkot atbildīgo personu par līgumā paredzēto *Darbu* izpildi;
      5. sniegt *Būvuzņēmējam* saprātīgi nepieciešamo informāciju un dokumentus *Darbu* veikšanai, kas ir *Pasūtītāja* rīcībā.
   2. *Pasūtītāja* tiesības:
      1. apturēt *Darbu* izpildi, ja *Būvuzņēmēja* darbības vai bezdarbības rezultātā ir radušies vai var rasties personu veselībai un dzīvībai bīstami apstākļi vai materiālie zaudējumi *Pasūtītajam* vai trešajām personām, vai citāds kaitējums, vai *Būvuzņēmējs* nav nodrošinājis nepieciešamo apdrošināšanas polišu spēkā esamību, vai *Būvuzņēmējs* pieļāvis būtisku šī Līguma un/vai normatīvo aktu pārkāpumu;
      2. veikt darba drošības apgaitas, kuru laikā novērtē darba drošības prasību un Līguma pielikumā noteikto noteikumu ievērošanu. Par konstatētajiem pārkāpumiem *Pasūtītājs* sastāda aktu un ir tiesīgs piemērot šajā līgumā paredzētās soda sankcijas;
      3. gadījumos, ja *Būvuzņēmējs* kavē *Darbu* uzsākšanas un/vai pabeigšanas termiņus vai starptermiņus, vai *Pasūtītājs* šajā Līgumā vai normatīvajos aktos noteiktajos gadījumos apturējis *Darbus,* vai *Būvuzņēmējs* neveic *Darbus* pienācīgā kvalitātē vai pienācīgi neizpilda citus šajā Līgumā paredzētos pienākumus,- pēc *Pasūtītāja* ieskata attiecīgos *Darbus* vai to daļu uzdot veikt *Pasūtītāja* pieaicinātām trešajām personām. *Būvuzņēmēja* pienākums šādos gadījumos ir atlīdzināt visas *Pasūtītājam* radušās izmaksas, izdevumus un zaudējumus saistībā ar *Darbu* veikšanas nodošanu trešajai personai, un apstāklis, ka *Pasūtītājs* šajā Līguma punktā noteiktajos gadījumos nodevis *Darbu* vai to daļas veikšanu trešajai personai, neatbrīvo Būvuzņēmēju no atbildības un līgumsoda samaksas.
2. BŪVUZŅĒMĒJA PIENĀKUMI UN TIESĪBAS
   1. Neizslēdzot un neierobežojot citus šajā Līgumā noteiktos pienākumus un saistības, *Būvuzņēmējs* apņemas:
      1. ne vēlāk, kā 2 (divu) darba dienu laikā no šī Līguma parakstīšanas dienas iesniegt *Pasūtītājam*: būvuzņēmēja civiltiesiskās atbildības apdrošināšanas polisi, *Darbu* vadītāja profesionālās civiltiesiskās atbildības apdrošināšanas polisi un rīkojumu par būvdarba vadītāja nozīmēšanu;
      2. izpildīt *Darbus* saskaņā ar Līguma, tā pielikumu, normatīvo aktu un kvalitātes standartu noteikumiem un *Pasūtītāja* norādījumiem, ja tādi tiek doti;
      3. Līgumā paredzētos darbus veikt saskaņā ar *Darba* drošības un vides aizsardzības prasībām Būvuzņēmējiem, veicot darbus SIA "Jūrmalas siltums" objektā, kas pievienots Līgumam kā Pielikums Nr.5. Ja *Darbu* izpildes vietā tiek konstatēts jebkāds piesārņojums (no jauna radies vai jau iepriekš pastāvējis), *Būvuzņēmēja* pienākums ir nekavējoties rakstveidā paziņot *Pasūtītājam* un veikt visas nepieciešamās darbības šāda piesārņojuma mazināšanai. *Būvuzņēmējs* ir pilnībā atbildīgs par zaudējumiem un soda sankcijām saistībā ar šī normatīvajos aktos un/vai šī Līguma pielikumos paredzēto vides un darba aizsardzības prasību pārkāpšanu, tai skaitā *Būvuzņēmējs* atlīdzina *Pasūtītājam* zaudējumus, izdevumus un izmaksas, kā arī jebkādus administratīvos sodus un citas soda sankcijas, kas šajā sakarā radušās vai piemērotas *Pasūtītājam*;
      4. nomainīt Līguma norādīto darbu vadītāju vienīgi ar *Pasūtītāja* piekrišanu, norīkojot citu darbu vadītāju ar līdzvērtību pieredzi un kvalifikāciju;
      5. *Darbu* izpildes laikā uzturēt kārtībā *Darbu* izpildes vietu, nepieciešamības gadījumā nodrošināt pagaidu ceļa aprīkojuma un ceļa zīmju izlikšanu, speciālo apgaismojumu, informācijas plākšņu un drošības zīmju izvietošanu. Pēc *Darbu* pabeigšanas līdz nodošanai *Pasūtītājam* sakopt un savest kārtībā *Darbu* izpildes vietu.
      6. nodrošināt *Pasūtītāja* pilnvarotām personām brīvu pieeju *Darbu* izpildes vietai, lai *Pasūtītājs* varētu pārbaudīt *Darbu* izpildes gaitu un veikto *Darbu* kvalitāti, sniegt *Pasūtītāja* pārstāvjiem visu nepieciešamo informāciju un uzrādīt dokumentus, kā arī sniegt *Pasūtītājam* šādu pārbaužu veikšanai nepieciešamo tehnisko palīdzību;
      7. izstrādāt un aizpildīt Latvijas Republikas tiesību aktos noteiktajā kārtībā *Darbu* veikšanas dokumentāciju;
      8. par saviem līdzekļiem nodrošināt atkritumu un būvgružu izvešanu un nodošanu utilizācijai atbilstoši normatīvajiem aktiem (nodošanas dokumentus pēc pieprasījuma iesniedzot *Pasūtītājam*), *Darbu* veikšanas vietas pienācīgu tīrību un sakārtošanu;
      9. pēc *Pasūtītāja* pieprasījuma sniegt atskaites par *Darbu* gaitu, informāciju, paskaidrojumus un dokumentus par ar *Darbiem* saistītiem jautājumiem 3 (trīs) darba dienu laikā pēc *Pasūtītāja* pieprasījuma, ja *Pasūtītājs* nav noteicis ilgāku termiņu;
      10. Latvijas Republikas normatīvajos aktos paredzētajos gadījumos un kārtībā veikt *Darbu* nodošanu *Pasūtītājam.* Šādos gadījumos *Pasūtītājam* nav pienākuma pieņemt attiecīgos *Darbus* un parakstīt Pieņemšanas - Nodošanas Aktu, pirms *Pasūtītājam* iesniegti dokumenti par *Darbu* izpildi;
      11. *Darbu* izpildē *Būvuzņēmējam* jānodarbina personāls, kas ir pietiekami kvalificēts (tostarp ir spēkā esošie sertifikāti un tamlīdzīgi apliecinājumi, ja attiecīgo *Darbu* veikšanai tādi nepieciešami) un pieredzējis attiecīgo *Darbu* veikšanā un ir *Darbu* veikšanai atbilstošā veselības stāvoklī un fiziskā formā;
      12. *Būvuzņēmēja* pienākums ir neielaist *Darbu* izpildes vietā un nepielaist pie *Darbu* veikšanas personas, kuras ir alkohola vai jebkādu citu apreibinošu vielu ietekmē vai tādā veselības stāvoklī vai noguruma pakāpē, kas var apdraudēt šādas personas veselību un drošību un/vai pienācīgu *Darbu* izpildi, un/vai darba drošības un aizsardzības prasību pienācīgu izpildi, un/vai citu personu drošību un veselību;
      13. *Būvuzņēmēja* pienākums ir nodrošināt darba tiesiskās attiecības, darba drošību un aizsardzību regulējošo normatīvo aktu prasību pilnīgu ievērošanu un izpildi *Darbu* izpildes vietā, nekavējoties novērst jebkādu iespējamo apdraudējuma risku *Darbu* izpildes vietā, tai skaitā, bet ne tikai, veikt visu nepieciešamo dokumentu sagatavošanu un apstiprināšanu, nodarbināto personu un citu personu, kurām ir tiesības atrasties *Darbu* izpildes vietā, iepazīstināšanu ar minētajām prasībām, instruktāžas un apmācības, individuālo un kolektīvo aizsardzības līdzekļu pieejamību un lietošanu, atbilstošu zīmju un norāžu uzstādīšanu, darba samaksas un citu nodarbinātajām personām maksājamo naudas summu pienācīgu izmaksu, kā arī visu normatīvajos aktos paredzēto obligāto piemaksu izmaksu darbiniekiem un darbiniekiem radušos izdevumu un zaudējumu atlīdzināšanu, pienācīgu nodokļu un valsts obligātās sociālās apdrošināšanas iemaksu veikšanu;
      14. ja *Būvuzņēmējs Darbu* izpildē nodarbina ārvalstniekus, *Būvuzņēmēja* pienākums ir nodrošināt, ka šādām personām visu laiku, ko tās iesaistītas *Darbu* izpildē, ir spēkā esošas nepieciešamās vīzas, uzturēšanās un darba atļaujas, kas atļauj šo personu nodarbināšanu *Darbu* izpildē;
      15. *Būvuzņēmējs* pirms *Darbu* sākšanas veic sākotnējo instruktāžu visiem *Darbos* iesaistītajiem darbiniekiem un citādi piesaistītajām personām;
      16. darbā ar aprīkojumu, kas var radīt palielinātu risku nodarbināto drošībai un veselībai, *Būvuzņēmējs* norīko tikai speciāli apmācītus nodarbinātos;
      17. par nelaimes gadījumiem *Darbu* gaitā *Būvuzņēmēja* pienākums ir nekavējoties paziņot kompetentām iestādēm un *Pasūtītājam. Būvuzņēmējs* nekavējoties iesniedz *Pasūtītājam* detalizētu informāciju par jebkuru nelaimes gadījumu, kas saistīts ar veselības aizsardzības un/vai darba drošības jautājumiem, kā arī jebkādām trešo personu izvirzītām pretenzijām saistībā ar veselības aizsardzības un/vai darba drošības jautājumiem. *Būvuzņēmējs* saglabā informāciju un sniedz *Pasūtītājam* atskaites par veselības aizsardzību un darba drošību, kā arī jebkādu kaitējumu personu veselībai un/vai dzīvībai, kā arī mantas bojājumiem. Normatīvajos aktos noteiktajos gadījumos un kārtībā *Būvuzņēmējs* veic nekavējošu Valsts darba inspekcijas un citu kompetentu iestāžu informēšanu par nelaimes gadījumiem un veic visas nepieciešamās izmeklēšanas;
      18. savlaicīgi saņemt no kompetentām valsts un pašvaldības iestādēm un trešajām personām visus *Darbu* pienācīgai izpildei nepieciešamos noteikumus, atļaujas, saskaņojumus, piekrišanas, apstiprinājumus, licences;
      19. savlaicīgi saņemt visas normatīvajos aktos paredzētās apdrošināšanas polises, iepriekš saskaņojot ar *Pasūtītāju* šādu polišu izsniedzēju un saturu, iesniegt *Pasūtītājam* polišu un apdrošināšanas prēmijas samaksu apliecinošu dokumentu kopijas, kā arī nepārtraukti uzturēt spēkā nepieciešamās polises;
      20. uz sava rēķina nodrošināt *Darbu* izpildes vietā visus nepieciešamo materiālus, iekārtas un aprīkojumu, un resursus (gan pastāvīgus, gan pagaidu un patērējama rakstura), kas nepieciešami *Darbu* pienācīgai izpildei, kā arī uz sava rēķina nodrošināt visu nepieciešamo pakalpojumu saņemšanu saistībā ar *Darbu* izpildes vietu un *Darbu* veikšanu (tai skaitā, bet ne tikai, ūdeni, elektroenerģiju, atkritumu apsaimniekošanu, apsardzi u.c.), uz sava rēķina uzstādīt nepieciešamās pagaidu būves un konstrukcijas (nojumes, glabātuves, sanitārās telpas, tualetes u.tml.);
      21. jebkādu pretrunu vai nepilnību gadījumā *Pasūtītāja* iesniegtajos dokumentos un/vai informācijā ne vēlāk kā 2 (divu) dienu laikā no pretrunīgā dokumenta vai informācijas saņemšanas pieprasīt *Pasūtītājam* skaidrojumu;
      22. veikt *Darbu* izpildei nepieciešamās darbības, nepārkāpjot sabiedriskās kārtības prasības un pēc iespējas mazāk aizskarot trešo personu tiesības pilnvērtīgi lietot publiskos un privātos ceļus un ielas, gājēju celiņus, kā arī trešajām personām piederošo mantu; *Darbu* izpildē nepieļaut nesamērīgas vai normatīvo aktu prasības pārkāpjošas emisijas, troksni, putekļus, vibrāciju un citu traucējumu trešajām personām un/vai sabiedriskajai kārtībai, kā arī pilnībā atlīdzināt *Pasūtītājam* zaudējumus, izdevumus un izmaksas (cita starpā kompensējot arī piemērotās soda sankcijas un trešo personu prasījumus), kas radušies sakarā ar šī Līguma punkta pārkāpumu;
      23. nelikt šķēršļus un jebkādā veidā nekavēt un netraucēt tādu personu darbības *Darbu* izpildes vietā, kuras piesaistījis *Pasūtītājs,* tai skaitā, bet ne tikai gadījumos, kad *Būvuzņēmēja* saistību neizpildes vai nepienācīgas izpildes dēļ *Pasūtītājs* ir tiesīgs *Darbu* vai to daļas izpildei vai trūkumu novēršanai pieaicināt trešās personas;
      24. nodrošināt, ka *Būvuzņēmēja* piegādātie un *Darbos* izmantotie materiāli ir jauni un nelietoti;
      25. *Būvuzņēmēja* pienākums ir savlaicīgi un pilnā apmērā norēķināties ar *Darbos* izmantoto *Būvuzņēmēja* materiālu pārdevējiem/piegādātājiem, kā arī pienācīgi izpildīt citas *Būvuzņēmēja* un materiālu pārdevēju/piegādātāju savstarpēji noslēgtajos līgumos noteiktās saistības. Minētajos līgumos, kas noslēgti starp *Būvuzņēmēju* un attiecīgajiem materiālu pārdevējiem/piegādātājiem, *Būvuzņēmējs* nav tiesīgs ietvert tādus noteikumus, kas varētu tieši vai netieši kaitēt *Pasūtītāja* interesēm (piemēram, atkāpes no noteikuma, ka īpašuma tiesības uz attiecīgajiem materiāliem pāriet *Pasūtītājam* ne vēlāk kā brīdī, kad attiecīgie materiāli piegādāti *Darbu* izpildes vietā (neatkarīgi no samaksas); noteikumus, kas dod tiesību materiālu vai iekārtu pārdevējam/ piegādātājam vai to tiesību pārņēmējiem pārņemt materiālus vai iekārtas savā valdījumā, demontēt tos, aizturēt vai apķīlāt u.tml.). Ja kāda trešā persona izvirzījusi jebkādas pretenzijas saistībā ar materiāliem sakarā ar to, ka nav veikta pienācīga samaksa par šiem materiāliem vai iekārtām (vai to transportēšanu u.tml.), *Pasūtītājam* ir tiesības (bet ne pienākums) norēķināties ar šādu trešo personu, šādi samaksātās naudas summas piedzenot no *Būvuzņēmēja* vai ieturot no jebkādām naudas summām, kuras saskaņā ar šo Līgumu maksājamas *Būvuzņēmējam. Būvuzņēmējs* apņemas nodrošināti, ka materiāli un būvizstrādājumi nevienā brīdī nekļūs par komercķīlas vai citādas ķīlas vai apgrūtinājuma priekšmetu;
      26. *Būvuzņēmēja* pienākums ir kārtot un no saviem līdzekļiem apmaksāt visus ar *Būvuzņēmēja* materiālu, iekārtu un aprīkojuma piegādi un apdrošināšanu saistītos jautājumus, nodrošināt pienācīgu materiālu, iekārtu un aprīkojuma glabāšanu, tostarp pasargājot tos no bojājumiem, nolaupīšanas, korozijas, laika apstākļu un citu ārēju faktoru negatīvas ietekmes;
      27. jebkuri materiāli uzskatāmi par *Pasūtītāja* īpašumu ar brīdi, kad tie ievesti *Darbu* izpildes vietā un *Būvuzņēmējs* nav tiesīgs veikt šādu materiālu izvešanu bez *Pasūtītāja* rakstveida piekrišanas. *Būvuzņēmējam* nav tiesību attiecībā uz *Darbu* izpildes vietā ievestajiem materiāliem izmantot aizturējuma tiesību vai kā citādi tos izmantot *Būvuzņēmēja* iespējamo prasījumu nodrošināšanai;
      28. *Būvuzņēmēja* pienākums ir nodrošināt, ka *Būvuzņēmēja* materiāli, iekārtas un aprīkojums nesatur tādas vielas, kas ir kaitīgas veselībai un/vai videi un/vai vispārpieņemtas labas Darbu prakses ietvaros Eiropas Savienībā netiek izmantotas *Darbiem* līdzīgos darbos;
      29. *Darbu* veikšanā pielietot tāda līmeņa profesionālās prasmes un iemaņas, uzmanību un rūpību, kas būtu pamatoti sagaidāms no kvalificēta, prasmīga un pieredzējuša uzņēmēja, un pielietot tādas metodes, risinājumus un standartus, kas ir vispārpieņemti nolūkā nodrošināt drošu, efektīvu, augsti kvalitatīvu un *Pasūtītājam* ekonomiski izdevīgu *Darbu* veikšanu. *Būvuzņēmējs* uzņemas pilnu atbildību par visu *Darbu* izpildes gaitā izmantoto metožu un veikto darbību un to rezultāta atbilstību, stabilitāti un drošību.
3. DARBU PIEŅEMŠANAS UN NORĒĶINU KĀRTĪBA
   1. *Pasūtītājs* dod atļauju *Darbiem* un nodod Darbu veikšanas Zonu *Būvuzņēmējam,* par to parakstot attiecīgu (Līguma Pielikumu Nr.6) “Darbu Atļauja/Darba Zonas Nodošanas-Pieņemšanas Aktu”. Ar brīdi, kad *Darbu* veikšanas zona nodota *Būvuzņēmējam,* līdz *Darbu* pilnīgai pabeigšanai, ko apliecina abu Pušu parakstīts Pieņemšanas-Nodošanas Akts un atzīme Darba Zonas Nodošanas-Pieņemšanas Aktā, *Būvuzņēmējs* uzņemas visus riskus un ir pilnībā atbildīgs par drošību un visām norisēm un procesiem *Darbu* veikšanas zonā, tostarp jebkādiem nelaimes gadījumiem, normatīvo aktu pārkāpumiem, Pušu un trešo personu mantas bojājumiem un bojāeju, drošību (tostarp darba drošību un ugunsdrošību) un kārtību *Darbu* veikšanas zonā, kā arī *Darbu* vai to daļas rezultāta bojāeju un bojājumiem. *Būvuzņēmēja* pienākums ir nodrošināt visu nepieciešamo norobežojumu un zīmju uzstādīšanu, kolektīvo un individuālo aizsardzības līdzekļu lietošanu, apsardzes organizēšanu.
   2. *Darbi* uzskatāmi par pabeigtiem un nodotiem *Pasūtītājam,* ja ir attiecīgi parakstīts *Darbu* Pieņemšanas-Nodošanas Akts, kuru parakstījuši *Pasūtītāja* un *Būvuzņēmēja* pilnvaroti pārstāvji.
   3. Šī Līguma 6.2. punktā minētais *Darbu* Pieņemšanas-Nodošanas akts šī Līguma tekstā saukts- "Pieņemšanas-Nodošanas Akts". Ja *Darbu* veikšanai nepieciešams ilgāks laiks, kas pārsniedz vienu mēnesi, līdz katra mēneša pēdējai dienai *Būvuzņēmējs* iesniedz *Pasūtītājam* ziņojumu par *Darbu* izpildi un progresu (Forma 2). Minētais ikmēneša ziņojums (Forma 2) šī Līguma izpratnē nav uzskatāms par *Darbu* vai to daļas pieņemšanas-nodošanas aktu.
   4. Pēc *Darbu* pilnīgas pabeigšanas *Būvuzņēmējs* sastāda Pieņemšanas-Nodošanas Aktu un *Būvuzņēmēja* parakstītu 2 (divos) eksemplāros iesniedz *Pasūtītājam.* Pieņemšanas-Nodošanas Aktam *Būvuzņēmējs* pievieno visus nepieciešamos dokumentus, kas apliecina *Darbu* izpildi un dod iespēju *Pasūtītājam* pilnībā pārliecināties par *Darbu* izpildi un pieņemt to rezultātu. *Pasūtītājs* saņemto Pieņemšanas-Nodošanas Aktu izskata 5 (piecu) darba dienu laikā no tā saņemšanas. Gadījumā, ja *Pasūtītājam* nav pretenziju par *Būvuzņēmēja* izpildītajiem *Darbiem, Pasūtītājs* to paraksta un vienu tā eksemplāru atgriež *Būvuzņēmējam.*
   5. Abu Pušu parakstīts Pieņemšanas-Nodošanas Akts ir pamats rēķina izsniegšanai. *Pasūtītājs* ir tiesīgs aizturēt jebkādu maksājumu veikšanu *Būvuzņēmējam*, ja *Būvuzņēmējs* nav pienācīgi izpildījis šī Līguma vai normatīvo aktu prasības attiecībā uz nepieciešamajām apdrošināšanas polisēm.
   6. Ja *Darbu* pieņemšanas gaitā *Pasūtītājs* konstatē, ka *Darbi* neatbilst Līguma noteikumiem un/vai Latvijas Republikas normatīvajiem aktiem, būvnormatīviem, kvalitātes prasībām, vai *Pasūtītājam* nav iesniegti visi nepieciešamie dokumenti, *Darbi* no *Pasūtītāja* puses netiek pieņemti un attiecīgais Pieņemšanas-Nodošanas Akts netiek parakstīts, un *Pasūtītājs* 5 (piecu) darba dienu laikā no attiecīgā Pieņemšanas-Nodošanas Akta saņemšanas iesniedz *Būvuzņēmējam* rakstveida (papīra vai elektroniskā pasta formā) iebildumus.
   7. Līguma 6.6.punktā minētajā gadījumā, ja *Pasūtītājs* iesniedzis *Būvuzņēmējam* iebildumus, *Būvuzņēmējs* apņemas novērst *Pasūtītāja* norādītos defektus/trūkumus, nepilnības vai neatbilstības par saviem līdzekļiem un ar saviem spēkiem *Pasūtītāja* noteiktajā laikā, kas noteikts kā iespējami ātrākais tehniski neieciešamais termiņš attiecīgo defektu/trūkumu, nepilnību vai neatbilstību novēršanai. Pēc defektu/trūkumu, nepilnību vai neatbilstību novēršanas Puses veic atkārtotu izpildīto *Darbu* pārbaudi un, ja defekti/trūkumi, nepilnības vai neatbilstības netiek konstatētas, paraksta attiecīgu Pieņemšanas-Nodošanas Aktu.
   8. Ja Būvuzņēmējs *Darbu* pieņemšanas-nodošanas procesā *Pasūtītāja* izvirzītos iebildumus uzskata par nepamatotiem, *Būvuzņēmējs* 5 (piecu) dienu laikā rakstiskā veidā paziņo *Pasūtītājam* motivētus iebildumus un argumentus un, ja *Pasūtītājs* tiem nepiekrīt un savus iebildumus neatsauc, Puses pieaicina abpusēji pieņemamu neatkarīgu ekspertu, par kuru Puses ir vienojušās rakstiskā veidā un kurš sniedz rakstveida atzinumu par *Pasūtītāja* izvirzīto iebildumu pamatotību. Pušu pieaicinātā eksperta atzinums ir Pusēm saistošs. Ja Puses 5 (piecu) darba dienu laikā nespēj vienoties par pieaicināmo ekspertu, kurš gatavs uzņemties atzinuma sagatavošanu saskaņā ar šo Līguma punktu, atzinuma sagatavošanai tiek izveidota ekspertu komisija, kas sastāv no trīs ekspertiem, no kuriem katra Puse trīs dienu laikā ieceļ vienu, un Pušu ieceltie eksperti vienojas par trešo ekspertu, bet, ja kāda Puse noteiktajā termiņā nav iecēlusi ekspertu vai Pušu ieceltie eksperti trīs dienu laikā nespēj vienoties par trešo ekspertu, tas tiek noteikts izlozes ceļā no ekspertu kandidatūrām, no kurām katrai Pusei ir tiesības ierosināt ne vairāk kā desmit. Ja *Pasūtītāja* izvirzītie iebildumi atzīti par nepamatotiem, izmaksas, kas saistītas ar eksperta darbu, sedz *Pasūtītājs*; ja *Pasūtītāja* izvirzītie iebildumi atzīti par pamatotiem, izmaksas par eksperta darbu sedz *Būvuzņēmējs*; ja *Pasūtītāja* izvirzītie iebildumi atzīti par daļēji pamatotiem, izmaksas par eksperta darbu Puses sedz vienādās daļās.
   9. Ja 6 (sestajā) darba dienā pēc tam, kad *Pasūtītājs* saņēmis attiecīgo Pieņemšanas- Nodošanas Aktu, *Pasūtītājs* nav sniedzis rakstveida iebildumus, kā arī nav sniedzis iebildumus 5 (piecu) darba dienu laikā pēc Būvuzņēmēja rakstveida atgādinājuma saņemšanas, uzskatāms, ka *Pasūtītājs* ir pieņēmis attiecīgajā Pieņemšanas-Nodošanas Aktā norādītos *Darbus*.
4. GARANTIJAS LAIKS
   1. *Būvuzņēmējs* garantē izpildīto *Darbu* un tajos pielietoto materiālu un risinājumu kvalitāti atbilstoši spēkā esošajos normatīvajos aktos, Līgumā un tehniskajā dokumentācijā noteiktajām prasībām.
   2. Puses vienojas, ka izpildīto *Darbu* (tostarp *Darbu* izpildē pielietoto materiālu) garantijas laiks ir spēkā 36 (trīsdesmit sešus) kalendāros mēnešus no attiecīgo *Darbu* Pieņemšanas- Nodošanas Akta parakstīšanas brīža starp *Pasūtītāju* un *Būvuzņēmēju* (turpmāk - "Garantijas laiks").
   3. Garantijas laikā *Būvuzņēmējam* par saviem līdzekļiem ir jānovērš visi *Pasūtītāja* konstatētie *Darbu* izpildes trūkumi/defekti, nepilnības un neatbilstības, (izņemot tādus, kas radušies *Pasūtītāja* ļaunprātības vai rupjas neuzmanības dēļ).
   4. Ja Puses konkrētajā gadījumā nav vienojušās citādi, tad konstatētie defekti/trūkumi, nepilnības un neatbilstības *Būvuzņēmējam* jānovērš nekavējoties, bet ne vēlāk kā 5 (piecu) darba dienu laikā no dienas, kad *Pasūtītājs* nosūtījis *Būvuzņēmējam* paziņojumu par defektu/trūkumu, nepilnību vai neatbilstību konstatēšanu. Ja defektu/trūkumu, nepilnību vai neatbilstību novēršanai no tehniskā viedokļa ir nepieciešams garāks termiņš, uz ko *Būvuzņēmējs* pamatoti norādījis, *Pasūtītājs* nosaka defektu/trūkumu, nepilnību vai neatbilstību novēršanas termiņu, kurš noteikts kā iespējami ātrākais tehniski nepieciešamais termiņš attiecīgo defektu/trūkumu novēršanai, tomēr jebkurā gadījumā ne ilgāk kā 30 dienas. Par defektu/ trūkumu, nepilnību vai neatbilstību novēršanu Puses sastāda un paraksta Pieņemšanas-Nodošanas Aktu. Ja *Būvuzņēmējs* pienācīgi nenovērš konstatētos defektus/trūkumus, nepilnības vai neatbilstības minētajā termiņā, *Pasūtītājs* var patstāvīgi vai piesaistot trešo personu veikt visas nepieciešamās darbības, lai novērstu konstatētos defektus/trūkumus, nepilnības un neatbilstības. Šādā gadījumā *Būvuzņēmēja* pienākums ir nekavējoties pēc *Pasūtītāja* pieprasījuma atlīdzināt visas *Pasūtītājam* šajā sakarā radušās izmaksas.
   5. Ja *Būvuzņēmējs* nepiekrīt *Pasūtītāja* norādītajiem defektiem/trūkumiem, nepilnībām vai neatbilstībām, tad Puses pieaicina abpusēji pieņemamu ekspertu, kas veic *Pasūtītāja* paziņojumā norādīto defektu/trūkumu, nepilnību un neatbilstību cēloņu konstatēšanu. Ja Puses 5 (piecu) darba dienu laikā nespēj vienoties par pieaicināmo ekspertu, kurš gatavs uzņemties atzinuma sniegšanu saskaņā ar šo Līguma punktu, tiek izveidota ekspertu komisija atbilstoši Līguma
5. punkta noteikumiem. Pušu pieaicinātā eksperta atzinums ir Pusēm saistošs. Ja saskaņā ar eksperta atzinumu defektu un/vai trūkumu, nepilnību vai neatbilstību cēlonis ir saistīts ar *Pasūtītāja* ļaunprātību vai rupju neuzmanību, *Pasūtītājs* apmaksā pieaicinātā eksperta un veiktās ekspertīzes izdevumus. Ja saskaņā ar eksperta atzinumu defektu un/vai trūkumu, nepilnību vai neatbilstību cēlonis nav saistīts ar *Pasūtītāja* ļaunprātību vai rupju neuzmanību, *Būvuzņēmējs* apmaksā pieaicinātā eksperta un veiktās ekspertīzes izdevumus un *Būvuzņēmējs* ar saviem spēkiem un par saviem līdzekļiem veic *Pasūtītāja* norādīto defektu/trūkumu, nepilnību un neatbilstību novēršanu *Pasūtītāja* noteiktā laikā, kas noteikts kā iespējami ātrākais tehniski nepieciešamais termiņš attiecīgo defektu/trūkumu, nepilnību un neatbilstību novēršanai. Ja *Būvuzņēmēja* iebildumi pret *Pasūtītāja* paziņojumu atzīti par daļēji pamatotiem, izdevumus saistībā ar eksperta pieaicināšanu un atzinuma sagatavošanu sedz Puses vienādās daļās.
6. LĪGUMA STĀŠANĀS SPĒKĀ UN IZBEIGŠANAS KĀRTĪBA
   1. Līgums var tikt izbeigts jebkurā brīdī, Pusēm savstarpēji rakstiski vienojoties.
   2. Puses var vienpusēji izbeigt Līgumu, par to 1 (vienu) mēneši iepriekš rakstiski paziņojot otrai Pusei.
   3. *Pasūtītājs* ir tiesīgs bez jebkādām soda sankcijām un zaudējumu atlīdzināšanas pienākumu vienpusēji izbeigt Līgumu, nosūtot par to rakstisku paziņojumu *Būvuzņēmējam*, šādos gadījumos:
      1. ja *Būvuzņēmējs* kavē Līguma 2.2.punktā noteikto termiņu *Darbu* izpildi vairāk kā 10 (desmit) dienas; un/vai
      2. ja *Būvuzņēmējs* veic *Darbus* neatbilstoši Līgumam vai nepilda vai nepienācīgi pilda Līguma vai normatīvo aktu noteikumus un nav novērsis pārkāpumu 5 (piecu) darba dienu laikā pēc *Pasūtītāja* rakstveida brīdinājuma izsniegšanas; un/vai
      3. tiesa ir pasludinājusi *Būvuzņēmēja* maksātnespējas procesu, vai uzsākts *Būvuzņēmēja* tiesiskās aizsardzības process; un/vai
      4. ja *Būvuzņēmējs* pēc *Pasūtītāja* rakstiska brīdinājuma saņemšanas neievēro darba drošības, elektrodrošības, ugunsdrošības, vides un veselības aizsardzības noteikumus *Darbu* gaitā; un/vai
      5. ja *Būvuzņēmējs* neievēro un nepienācīgi izpilda *Darba* drošības un vides aizsardzības prasības Būvuzņēmējiem, veicot darbus SIA „Jūrmalas siltums” objektos (Līguma Pielikums Nr.5) un/vai Pakalpojumu sniedzēju ētikas kodeksu; un/vai
      6. ja *Būvuzņēmējs* bez *Pasūtītāja* iepriekšējas piekrišanas piesaistījis apakšuzņēmējus vai citādi nodevis *Darbu* vai to daļas izpildi trešajām personām.
   4. *Būvuzņēmējs* ir tiesīgs izbeigt Līgumu pēc savas iniciatīvas, rakstveidā paziņojot par to *Pasūtītājam*, ja:
      1. *Pasūtītājs* nepamatoti neveic Līguma noteikumos paredzētos maksājumus ilgāk par 15 (piecpadsmit) darba dienām, skaitot no dienas, kad *Pasūtītājam* iestājas apmaksas termiņš, un nav pilnībā samaksājis savlaicīgi nesamaksāto naudas summu arī 15 (piecpadsmit) dienu laikā pēc *Būvuzņēmēja* rakstveida atgādinājuma saņemšanas;
      2. ja tiesa ir pasludinājusi *Pasūtītāja* maksātnespējas procesu.
   5. Ja Līgums tiek izbeigts, *Būvuzņēmējs* 5 (piecu) kalendāro dienu laikā pēc Līguma izbeigšanas Līguma 5.nodaļā noteiktajā kārtībā nodod *Pasūtītājam* uz Līguma izbeigšanas brīdi faktiski izpildītos *Darbus*. *Pasūtītājs* veic samaksu par uz Līguma izbeigšanas brīdi faktiski izpildītajiem un *Pasūtītāja* pieņemtajiem *Darbiem* 30 (trīsdesmit) dienu laikā no Pieņemšanas-Nodošanas Akta parakstīšanas un attiecīga rēķina saņemšanas.
7. NEPĀRVARAMAS VARAS APSTĀKĻI
   1. *Puses* neatbild par savu saistību nepienācīgu izpildi, ja tāda notikusi nepārvaramas varas apstākļu dēļ. Par nepārvaramas varas apstākļiem tiks uzsākti tādi Līguma slēgšanas brīdī nepastāvoši apstākļi, par kuru iestāšanos *Puses* nav atbildīgas, kurus *Puses* nav spējīgas ne pārvarēt, ne novērst ar saprātīgiem līdzekļiem, un kuri padara par neiespējamu Pušu pienākumu pienācīgu izpildi. Pie tādiem ārkārtas apstākļiem pieskaitāmi ugunsgrēki, zemestrīces, kara darbība un citi apstākļi, kas atbilst šajā punktā uzskaitītajiem kritērijiem. Par nepārvaramas varas apstākļiem nav uzskatāmi meteoroloģiskie apstākļi un *Būvuzņēmēja* piegādātāju vai apakšuzņēmēju saistību neizpilde vai nepienācīga izpilde.
   2. *Puse,* kuras saistību pienācīga izpilde kļuvusi neiespējama nepārvaramas varas apstākļu dēļ, paziņo par to otrai *Pusei* iespējami īsā laikā, bet ne vēlāk kā trešajā dienā no brīža, kad nepārvaramas varas apstākļi kļuvuši zināmi. Ja kāda *Puse* nav ievērojusi šajā punktā paredzēto paziņošanas kārtību un termiņu, tā uzņemas pilnu atbildību par savu saistību nepienācīgas izpildes sekām un nevar atsaukties uz nepārvaramas varas apstākļiem.
   3. Ja vien *Puses* nav vienojušās citādi, nepārvaramas varas apstākļu pastāvēšanas laikā *Puses* turpina pildīt saistības tādā apmērā, kādā to tieši neizslēdz nepārvaramas varas apstākļi, kā arī veic visas saprātīgi iespējamās darbības, lai mazinātu nepārvaramas varas apstākļu ietekmi uz Līguma izpildi. Nepārvaramas varas apstākļu iestāšanās gadījumā attiecīgo saistību, kuru izpildi tieši ietekmē, iestājušies nepārvaramas varas apstākļi, izpildes termiņš tiek pagarināts par laika periodu, kas atbilst nepārvaramas varas apstākļu pastāvēšanas ilgumam. Ja nepārvaramas varas apstākļi nepārtraukti pastāv ilgāk nekā 1(vienu) mēneši, jebkura no *Pusēm* ir tiesīga vienpusēji izbeigt šo Līgumu, par to rakstveidā paziņojot otrai *Pusei.*
8. ATBILDĪBA
   1. *Būvuzņēmējs* atbild par *Būvuzņēmēja* un ar to saistīto personu, darbinieku, apakšuzņēmēju un citādi nodarbināto personu darbības vai bezdarbības rezultātā *Pasūtītājam*, trešajām personām vai šo personu mantai nodarītajiem tiešajiem un netiešajiem zaudējumiem, neatkarīgi no tā, vai zaudējumi rodas, izpildot Līgumā, noteiktos *Darbus*, novēršot defektus un/vai trūkumus, vai veicot jebkādas citas darbības.
   2. *Būvuzņēmēja* pienākums ir pilnībā pasargāt *Pasūtītāju* no jebkādiem trešo personu prasījumiem, kas izriet no vai ir saistīti ar *Darbiem* un/vai to izpildi, un/vai šī Līguma un tiesību aktu pārkāpumiem no *Būvuzņēmēja* vai tā piesaistīto personu puses, vai saistībā ar jebkādu citu vainojamu vai nevērīgu *Būvuzņēmēja* vai tā piesaistīto personu darbību vai bezdarbību, kā arī no jebkādām kompetentu iestāžu piemērotām sankcijām. *Būvuzņēmēja* pienākums ir nepieļaut *Pasūtītāja* iesaistīšanu šādos procesos un šādu prasījumu izvirzīšanu pret *Pasūtītāju*, bet, ja *Pasūtītājs* ticis iesaistīts šādos procesos un/vai pret *Pasūtītāju* vērsti šādi prasījumi un/vai piemērotas sankcijas, *Būvuzņēmējs* nekavējoties atlīdzina *Pasūtītājam* visus šajā sakarā radušos zaudējumus, samērīgus izdevumus un izmaksas, tostarp izdevumus par juridisko palīdzību pilnā apmērā.
   3. Ja *Būvuzņēmējs* kavē *Darbu* pabeigšanas termiņu, *Pasūtītājs* ir tiesīgs pieprasīt no *Būvuzņēmēja* līgumsoda samaksu 0,1% (nulle komats viena procenta) apmērā no savlaicīgi neizpildīto *Darbu* vērtības par katru kavējuma dienu, bet kopsummā nepārsniedzot 10% no savlaicīgi neizpildīto *Darbu* vērtības.
   4. Ja *Pasūtītājs* kavē šajā Līgumā noteikto rēķinu apmaksas termiņu, *Būvuzņēmējs* ir tiesīgs pieprasīt no *Pasūtītāja* līgumsodu 0,1 *%* (nulle komats viena procenta) apmērā no savlaicīgi nesamaksātās summas par katru nokavēto dienu, bet kopsummā ne vairāk kā 10% (desmit procenti) no savlaicīgi nesamaksātās summas.
   5. Ja *Pasūtītājs* konstatējis, ka *Būvuzņēmēja* vai tā apakšuzņēmēja darbinieki, vai citādi, piesaistītās personas pieļāvušas zemāk norādītos pārkāpumus, *Pasūtītājs* ir tiesīgs piemērot Būvuzņēmējam sekojošu līgumsodu:

|  |  |  |
| --- | --- | --- |
| **Nr.** | **Pārkāpums** | **Līgumsods par katru pārkāpuma gadījumu, EUR** |
| 1 | *Pasūtītāja*atbildīgo personu norādījumu par veicamajiem darba drošības un ugunsdrošības pasākumiem nepildīšana vai nepienācīga izpildīšana | 50,00 |
| Atkārtoti | Līdz 500,00 |
| 2 | Atrašanās *Darbu*veikšanas zonā bez individuālās aizsardzības līdzekļiem | 50,00 |
| 3 | Drošības margu, norobežojumu neuzstādīšana bīstamām zonām/ vaļējiem atvērumiem vai patvaļīga to nojaukšana | 50,00 |
| 4 | *Darbu*veikšanas zonas vai tai pieguļošās teritorijas piegružošana, apstādījumu bojāšana, būvgružu nenovākšana vai novietošana tam neparedzētās vietās, sadzīves atkritumu novietošana tam neparedzētās vietās, nenovākšana. | 50,00 |
| 5 | Smēķēšana *Darbu*veikšanas zonā | 100,00 |
| 6 | Atrašanās *Darbu*veikšanas zonā alkohola vai citu apreibinošu vielu iedarbībā vai to lietošana *Darbu*veikšanas laikā  *\*Būvuzņēmēja*pienākums nodrošināt, ka attiecīgā persona neatrodas *Darbu*veikšanas zonā līdz pilnīgai *Darbu*pabeigšanai | 1000,00\* |
| 7 | Savlaicīga neziņošana *Pasūtītājam*par *Darbu*veikšanas zonā notikušo nelaimes gadījumu vai negadījumu | 300,00 |
| 8 | Citu Latvijas Republikas normatīvajos aktos, darba aizsardzības plānā, Līgumā un tā pielikumos noteikto darba drošības, ugunsdrošības noteikumu prasību nepildīšana vai nepienācīga izpilde | 100,00-1000,00 (atkarībā no pārkāpuma smaguma un izdarīšanas apstākļiem) |
| Ja tas kļuvis par cēloni nelaimes gadījumam, ugunsgrēkam vai ārkārtas situācijai | 1000,00 |

* 1. Jebkura šajā Līgumā paredzētā līgumsoda samaksa neatbrīvo Puses no Līgumā noteikto saistību pilnīgas izpildes un zaudējumu atlīdzības, kā arī neliedz Pusei tiesības vienpusēji izbeigt šo Līgumu Līgumā paredzētajā kārtībā.

1. NOBEIGUMU NOTEIKUMI
   1. *Pasūtītājs* neatbild par *Būvuzņēmēja* saistībām, kuras tas uzņēmies attiecībā pret trešajām personām, lai nodrošinātu Līguma izpildi vai sakarā ar Līgumu. Jebkādas šāda veida saistības vai līgumi var kļūt saistoši *Pasūtītājam* tikai ar viņa tiešu un nepārprotamu rakstisku piekrišanu.
   2. Līguma noteikumu sadaļu virsraksti ir paredzēti Līguma noteikumu labākai pārskatāmībai un nav izmantojami Līguma noteikumu tulkošanai.
   3. *Būvuzņēmēja* pienākums ir ievērot konfidencialitāti un jebkādā veidā un formā tieši vai netieši neizpaust un nepadarīt pieejamu trešajām personām, kā arī pašam neizmantot savās vai jebkuras trešās personas interesēs jebkādu *Būvuzņēmēja* tieši vai netieši iegūtu informāciju par šo Līgumu un no tā izrietošajām tiesībām un pienākumiem, *Darbiem,* kā arī jebkādu citu informāciju, ko *Būvuzņēmējs* ieguvis saistībā ar šī Līguma noslēgšanu vai izpildi un kas saprātīgi uzskatāma par neizpaužamu. Jebkāda informācijas izpaušana ir pieļaujama tikai ar *Pasūtītāja* iepriekšēju rakstveida piekrišanu vai gadījumos, kad šādu izpaušanu kā obligātu paredz normatīvie akti, tomēr arī šādos gadījumos izpaustajam informācijas apjomam jābūt pēc iespējas minimālam un par šādu izpaušanu *Būvuzņēmējam* ir pienākums iepriekš informēt *Pasūtītāju.* Jebkādu šaubu gadījumā par to, vai attiecīgā informācija uzskatāma par konfidenciālu, *Būvuzņēmēja* pienākums ir iepriekš konsultēties ar *Pasūtītāju* un ievērot *Pasūtītāja* norādījumus. *Būvuzņēmējs* nav tiesīgs bez *Pasūtītāja* iepriekšējas piekrišanas izplatīt jebkādus publiskus paziņojumus vai viedokli, sniegt intervijas vai komentārus saistībā ar šo Līgumu un no tā izrietošajām tiesībām un pienākumiem, *Pušu* attiecībām, *Darbiem* un to izpildi.
   4. Līgums satur visus noteikumus, apsolījumus, nosacījumus un nodomu apliecinājumus starp *Pusēm*, un *Puses* apliecina, ka nepastāv nekādi citi mutiski noteikumi, apsolījumi, vienošanās, nosacījumi un nodomu apliecinājumi citādi kā vien šajā dokumentā minētie. Jautājumos, kas nav noregulēti šajā Līgumā, *Puses* vadās no spēkā esošo normatīvo aktu prasībām un noteikumiem.
   5. Jebkuri grozījumi un papildinājumi pie šī Līguma stājas spēkā ar brīdi, kad tos parakstījušas abas *Puses,* ja vien attiecīgajā dokumentā nav norādīts cits spēkā stāšanās brīdis.
   6. Visi strīdi, domstarpības un jebkura rakstura jautājumi, kas rodas starp *Pusēm,* kā arī jebkuri strīdi, kas izriet no Līguma satura, vai strīdi, kas saistīti ar *Pušu* pienākumiem un atbildību, tiek risināti pārrunu ceļā, ja nepieciešams, papildinot vai grozot Līguma tekstu. Ja sarunu ceļā nav iespējams rast risinājumu, tad jebkurš strīds, domstarpība vai prasība, kas izriet no šī Līguma, kas skar to vai attiecas uz tā pārkāpšanu, izbeigšanu vai spēkā neesamību, tiks galīgi izšķirta Latvijas Republikas tiesās saskaņā ar Latvijas Republikā spēkā esošajiem normatīvajiem aktiem.
   7. Katra *Puse* nekavējoties, bet ne vēlāk kā 5 (piecu) darba dienu laikā, paziņo otrai *Pusei* par bankas rekvizītu maiņu, juridiskās adreses maiņu vai citām izmaiņām, kas var ietekmēt šī Līguma izpildi.
   8. *Puses* nav tiesīgas pilnīgi vai daļēji nodot šajā Līgumā noteiktās tiesības, pienākumus, saistības un prasījumus trešajām personām bez otras *Puses* rakstiskas piekrišanas. *Darbu* daļas izpildei saskaņā ar šī Līguma noteikumiem *Būvuzņēmējs* ir tiesīgs piesaistīt apakšuzņēmējus, tos iepriekš saskaņojot ar *Pasūtītāju.* Neatkarīgi no *Pasūtītāja* saskaņojuma saņemšanas apakšuzņēmēja piesaistīšanai, *Būvuzņēmējs* apņemas nodrošināt, ka apakšuzņēmējs ir atbilstoši kvalificēts un pieredzējis un nepieciešamības gadījumā attiecīgi licencēts, kā arī *Būvuzņēmēja* un apakšuzņēmēja starpā noslēgtie līgumi nevar tieši vai netieši radīt jebkādas saistības *Pasūtītājam.*
   9. *Pasūtītāja* pilnvarotā persona par Līguma izpildi ir Dubultu un lokālo katlu māju galvenais inženieris Raimonds Gulbis, tālrunis 29109952, e-pasts: [raimonds.gulbis@jurmalassiltums.lv](mailto:raimonds.gulbis@jurmalassiltums.lv) Līguma spēkā esamības laikā *Pasūtītājs* ir tiesīgs rakstiskā veidā paziņot par izmaiņām saistībā ar šajā Līguma punktā norādītajiem pārstāvjiem un/vai viņu kontaktinformāciju, un šāds paziņojums ir saistošs *Būvuzņēmējam* bez nepieciešamības izdarīt grozījumus šajā Līguma punktā. Izdarīt grozījumus Līgumā vai noslēgt papildus vienošanās pie šī Līguma *Pasūtītāja* vārdā ir tiesīgi tikai valdes locekļi un prokūristi, kā arī personas, kuras *Pasūtītājs* īpaši rakstiskā veidā pilnvarojis šādu darbību veikšanai.
   10. *Būvuzņēmēja* norīkotais darbu vadītājs ir , būvprakses sertifikāts

Nr. , tālrunis , e-pasts: . Līguma spēkā esamības laikā,

ievērojot Līguma noteikumus, *Būvuzņēmējs* ir tiesīgs rakstiskā veidā paziņot par izmaiņām saistībā ar šajā Līguma punktā norādīto darbu vadītāju un/vai viņa kontaktinformāciju, un šāds paziņojums ir saistošs *Pasūtītājam* bez nepieciešamības izdarīt grozījumus šajā Līguma punktā.

* 1. Parakstot šo Līgumu, abas *Puses* apliecina, ka ir iepazinušās ar šo Līgumu un tā pielikumiem, tā saturs tām ir pilnībā saprotams, un *Puses* apņemas to pildīt un ievērot, kā arī parakstot apliecina, ka Līgums ir *Pušu* brīvas gribas izpausme, tā nav slēgta viltus, maldības vai spaidu ietekmē.
  2. Līgums sastādīts uz 13 lpp. un parakstīts 2 (divos) vienādos eksemplāros latviešu valodā, no kuriem viens Līguma eksemplārs izsniegts *Pasūtītājam,* bet otrs - *Būvuzņēmējam.* Abiem eksemplāriem ir vienāds juridiskais spēks.
  3. Līgumam ir pievienoti šādi pielikumi, kas ir uzskatāmi par šī Līguma neatņemamu sastāvdaļu:
     1. Pielikums Nr.1 – Iepirkuma Nolikums: “Konstrukciju un tehnoloģisko iekārtu demontāža Slokas ielā 47A, Jūrmalā”;
     2. Pielikums Nr.2 - “Demontāžas darbu izmaksu tāme”;
     3. Pielikums Nr.3 - “Darbu izpildes laika grafiks”;
     4. Pielikums Nr.5 - “Darba drošības un vides aizsardzības prasības Būvuzņēmējiem”;
     5. Pielikums Nr.6 - “Darbu Atļauja/Darba Zonas Nodošanas-Pieņemšanas Akts”.

1. PUŠU JURIDISKĀS ADRESES UN REKVIZĪTI

|  |  |
| --- | --- |
| Pasūtītājs:  SIA „Jūrmalas siltums”  Reģistrācijas Nr.42803008058  juridiskā adrese: Slokas iela 47A, Jūrmala, LV-2015  Konta Nr. LV59UNLA0010000206401  Banka: AS „SEB banka”  tālr./fakss: 67760800/67147138  e-pasts: info@jurmalassiltums.lv  \_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētājs  Valdis Vītoliņš | Uzņēmējs:  \_\_\_\_\_\_\_\_\_\_\_\_\_\_\_\_\_\_\_\_  Reģistrācijas Nr. \_\_\_\_\_\_\_\_\_\_\_\_\_\_\_  juridiskā adrese:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konta Nr. \_\_\_\_\_\_\_\_\_\_\_\_\_\_\_\_\_\_\_  Banka:  Tālr., fakss \_\_\_\_\_\_\_\_\_\_\_\_\_\_\_\_  e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_ |

\_\_\_\_\_\_\_\_\_\_\_\_\_\_\_\_\_\_\_\_\_\_\_

Valdes loceklis

Raitis Arnts

1. Skatīt: [https://www.iub.gov.lv/sites/default/files/upload/Vadliniias SPS 20170508.pdf/](https://www.iub.gov.lv/sites/default/files/upload/Vadlinijas_SPS_20170508.pdf) [↑](#footnote-ref-1)
2. Skatīt:<https://likumi.lv/doc.php?id=288730> [↑](#footnote-ref-2)
3. Skat. Iepirkumu uzraudzības biroja 2016.gada 23.decembrī apstiprināto skaidrojumu “Par iepirkuma dokumentācijā izvirzītajām prasībām attiecībā uz kvalifikācijas atzīšanu ar būvniecību saistītajās specialitātēs” [↑](#footnote-ref-3)
4. Pretendenta vidējais gada apgrozījums tiek aprēķināts pēc formulas: (2016.gada apgrozījums + 2017.gada apgrozījums + 2018.gada apgrozījums) / 3) [↑](#footnote-ref-4)
5. Ja Pretendents ir piegādātāju apvienība vai personālsabiedrība, pieredzei attiecīgajā iepirkuma daļā ir jābūt pilna apmēra vienam no piegādātāju apvienības vai personālsabiedrības biedriem. Izvērtēšanā pieredze kopā netiks summēta. [↑](#footnote-ref-5)
6. [↑](#footnote-ref-6)
7. [↑](#footnote-ref-7)